
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


13 Ιουνίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 2208 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση Κανονισμού Μεταπτυχιακών Σπουδών 
του Διατμηματικού Προγράμματος Μεταπτυχια¬ 
κών Σπουδών με τίτλο: «Πρωτεϊνική Βιοτεχνολο¬ 
γία» τωνΤμημάτων Βιολογίας και Χημείαςτου Πα¬ 
νεπιστημίου Κρήτης, σύμφωνα με το ν. 4485/2017 
(ΦΕΚ 114 Α'). 

2 Έγκριση Κανονισμού Μεταπτυχιακών Σπουδών 
του Προγράμματος Μεταπτυχιακών στις «Βυζα¬ 
ντινές και Μεσαιωνικές Σπουδές» του Τμήματος 
Ιστορίας και Αρχαιολογίας του Πανεπιστημίου 
Κρήτης σύμφωνα με το ν. 4485/17 (ΦΕΚ 114 Α'). 


ΑΠΟΦΑΣΕΙΣ 

Αριθμ. 7139 _ (1) 

Έγκριση Κανονισμού Μεταπτυχιακών Σπουδών 
του Διατμηματικού Προγράμματος Μεταπτυ¬ 
χιακών Σπουδών με τίτλο: «Πρωτεϊνική Βιοτε¬ 
χνολογία» των Τμημάτων Βιολογίας και Χημεί¬ 
ας του Πανεπιστημίου Κρήτης, σύμφωνα με το 
ν. 4485/2017 (ΦΕΚ 114 Α'). 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 
(Τακτική Συνεδρίαση 383η/15-02-2018) 

Έχοντας υπόψη: 

1 .Τις διατάξειςτου π.δ. 296/1973 (ΦΕΚ239τ. Α'/1973) 
περί καθορισμού του τίτλου και της έδρας του εν Κρήτη 
ιδρυθέντος Πανεπιστημίου, του ν.δ. 114/1974 (ΦΕΚ 310 
τ. Α71974) περί τροποποιήσεως και συμπληρώσεως 
του ν.δ. 87/1973 (ΦΕΚ 159 τ. Α71973) «περί ιδρύσεως 
Πανεπιστημίων εις Θράκην και εις Κρήτην» και επεκτά- 
σεως διατάξεων τινών αυτού εις άπαντα τα ΑΕΙ..., του 
ν. 259/1976 (ΦΕΚ 25 τ. Α71976) περί τροποποιήσεως 
και συμπληρώσεως των περί Πανεπιστημίων Θρά¬ 
κης και Κρήτης κειμένων διατάξεων, τις διατάξεις του 
π.δ. 103/1983, (ΦΕΚ 48/15.04.1983, τ. Α') - Αυτοδύναμη 
λειτουργία του Πανεπιστημίου Κρήτης..., καθώς και της 
λοιπής νομοθεσίας περί Πανεπιστημίου Κρήτης. 

2. Το υπ’ αριθμόν π.δ. 96/2013 (Φ.Ε.Κ. 133/τ. Α'/ 
05.06.2013) για την «Κατάργηση - συγχώνευση τμη¬ 


μάτων -Μετονομασία Σχολής στο Πανεπιστήμιο Κρή¬ 
της», όπως τροποποιήθηκε και ισχύει με το υπ’ αριθμόν 
π.δ. 128/2013 (Φ.Ε.Κ. 195/τ. Α'/17.09.2013), και τις εκ- 
δοθείσες μετ’ αυτού διαπιστωτικές πράξεις του Πρύτα¬ 
νη, υπ' αριθμόν 10.953/31.07.2013, 10.954/31.07.2013 
και 10.955/31.07.2013 (Φ.Ε.Κ 1959/τ. Β712.08.2013). Το 
ν. 4452/2017 (Φ.Ε.Κ. 17/τ. Α715.02.2017) «Ρύθμιση θεμά¬ 
των του Κρατικού Πιστοποιητικού Γλωσσομάθειας, της 
Εθνικής Βιβλιοθήκης της Ελλάδας και άλλες διατάξεις», 
άρθρο 27 «Ίδρυση Πολυτεχνικής Σχολής στο Πανεπι¬ 
στήμιο Ιωαννίνων - Μετονομασία Σχολής στο Πανεπι¬ 
στήμιο Κρήτης», παράγραφος 4.Την υπ' αριθμόν 57356/ 
Ζ1 Υπουργική Απόφαση ΦΕΚ 1413/τ.Β'/25-04-2018 περί 
Μετονομασίας της Σχολής Επιστημών Υγείας του Πανε¬ 
πιστημίου Κρήτης σε Ιατρική Σχολή του Πανεπιστημίου 
Κρήτης. 

3. Το ΦΕΚ τ. ΥΟΔΔ 82/18-02-2016 και την υπ' αριθμ. 
31460/Ζ1/23-02-2016 (ΑΔΑ: ΨΡΙ24653ΠΣ-Υ1Κ) διαπι- 
στωτική πράξη της Αναπληρώτριας Υπουργού Παιδείας, 
Έρευνας και Θρησκευμάτων όπου διαπιστώνεται ότι ο 
Καθηγητής Οδυσσέας-Ιωάννης Ζώρας, του Τμήματος 
Ιατρικής της Σχολής Επιστημών Υγείας του Π.Κ., έχει 
εκλεγεί Πρύτανης του Πανεπιστημίου Κρήτης με πλήρη 
θητεία, από 23/02/2016. 

4. Την υπ' αριθμ. 17070/01-12-2017 (ΑΔΑ: 9ΙΖΔ469Β7Γ- 
ΟΞΛ) πράξη Συγκρότησης της Συγκλήτου του Πανεπι¬ 
στημίου Κρήτης, στις 01-12-2017 σε εφαρμογή των δια- 
τάξεωντου νόμου 4485/2017 (ΦΕΚ 114/τ. Α704-08-2017) 
για το ακαδημαϊκό έτος 2017-2018 όπως ισχύει. 

5. Τις διατάξειςτου ν. 4485/2017 (ΦΕΚ 114 Α') «Οργά¬ 
νωση και λειτουργία της ανώτατης εκπαίδευσης, ρυθμί¬ 
σεις για την έρευνα και άλλες διατάξεις», και ιδίως: 

6. Τις διατάξεις του Άρθρου 13 «Σύγκλητος» παρ. 2, εδ. 
ιε, Ιζ, ιη, του ΚΕΦ. Δ' «ΟΡΓΑΝΑΤΩΝ Α.Ε.Ι. ΚΑΙ ΤΩΝ ΜΟΝΑ¬ 
ΔΩΝ ΤΟΥΣ» του ν. 4485/2017 (ΦΕΚ 114 Α') «Οργάνωση 
και λειτουργία της ανώτατης εκπαίδευσης, ρυθμίσεις για 
την έρευνα και άλλες διατάξεις». 

7. Τις διατάξεις του άρθρου 31 «Όργανα διοίκησης 
των Π.Μ.Σ. και των Διδακτορικών Σπουδών» του ΚΕΦ. 
ΣΤ' «Δεύτερος και Τρίτος Κύκλος Σπουδών» και τις δια¬ 
τάξεις των άρθρ. 32 «Ίδρυση Π.Μ.Σ.» έως και άρθρ. 37 
«Πόροι χρηματοδότηση Π.Μ.Σ.» και Αρθρ. 43 «Διατμη- 
ματικά ή διιδρυματικά Π.Μ.Σ. Διδακτορικές διατριβές με 
συνεπίβλεψη» ΚΕΦ. ΣΤ' του ν. 4485/2017 (ΦΕΚ 114 Α') 

«Οργάνωση και λειτουργία της ανώτατης εκπαίδευσης, 
ρυθμίσεις για την έρευνα και άλλες διατάξεις». 

8. Τις διατάξεις του άρθρ. 45 «Εξουσιοδοτικές διατά¬ 
ξεις» του ΚΕΦ. ΣΤ' «Δεύτερος και Τρίτος Κύκλος Σπου¬ 
δών» του ως άνω νόμου. 

9. Τις διατάξεις του Άρθρου 85 «Τελικές και μεταβα¬ 
τικές διατάξεις Κεφαλαίου ΣΤ'» Μέρος Δεύτερο, του 
ν. 4485/2017 (ΦΕΚ 114 Α') «Οργάνωση και λειτουργία 
της ανώτατης εκπαίδευσης, ρυθμίσεις για την έρευνα 
και άλλες διατάξεις». 

10. Τις διατάξεις του ν. 4009/2011 (Φ.Ε.Κ. Α' 195/ 
06.09.2011) «Δομή, λειτουργία, διασφάλιση της ποιό¬ 
τητας των σπουδών και διεθνοποίηση των ανώτατων 
εκπαιδευτικών ιδρυμάτων», όπως τροποποιήθηκαν και 
ισχύουν. 

11. Τις διατάξεις του ν. 3374/2005 (ΦΕΚ 189 τ. Α7 
02-08-2005) «Διασφάλιση της ποιότητας στην ανώτα¬ 
τη εκπαίδευση. Σύστημα μεταφοράς και συσσώρευσης 
πιστωτικών μονάδων-Παράρτημα διπλώματος», και 
ιδίως του άρθρου 13, του οποίου η παρ. 3 προστέθηκε 
με το άρθρο 13 παρ. 3 του ν. 3577/2007 (ΦΕΚ τ. Α' 130) 
και αντικαταστάθηκε με την παρ. 2 του άρθρου 28 του 
ν. 3794/2009 (ΦΕΚ τ. Α' 156/04-09-2009), του άρθρου 14 
και του άρθρου 15 καθώς και την εκδοθείσα υπ' αριθμ. 
Φ5/89656/Β3/2007 υπουργική απόφαση «Εφαρμογή του 
Συστήματος Συσσώρευσης Πιστωτικών Μονάδων» (ΦΕΚ 
τ.ΒΊ 466/13-08-2007). 

12. Τις διατάξεις του άρθρου 2 του ν. 3861/2010 (ΦΕΚ 
τ. Α' 112/13-07-2010) «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις», 
όπως αντικαταστάθηκε, συμπληρώθηκε, τροποποιή¬ 
θηκε και ισχύουν με τις διατάξεις του άρθρου 23 του 
ν. 4210/2013 (ΦΕΚτ. Α' 254/21-11 -2013), του άρθρου 197 
του ν. 4281/2014 (ΦΕΚτ. Α' 160/8-8-2014), του άρθρου 
31 του π.δ. 28/2015 (ΦΕΚ 34 Α723-3-2015) περί "κωδι¬ 
κοποίησης διατάξεων για την πρόσβαση σε δημόσια 
έγγραφα και στοιχεία, του άρθρου 375 του ν. 4412/2016 
(ΦΕΚτ. Α'147/08-08-2016 καθώς και την εκδοθείσα υπ' 
αριθ. ΥΠΟΙΚ Δ6 1127865/ΕΞ2010/30-09-2010 απόφαση. 

13. Την υπ' αριθμ. 216772/Ζ1 (ΦΕΚ 4334/Β7 
12-12-2017) υπουργική απόφαση που αφορά τον «Τρόπο 
κατάρτισης του αναλυτικού προϋπολογισμού λειτουργί¬ 
ας και την έκθεση βιωσιμότητας των Προγραμμάτων Με¬ 
ταπτυχιακών Σπουδών» και τις εγκυκλίους εφαρμογής 
υπ' αριθμ. 163204/Ζ1/29-09-2017 «Εφαρμογή των δια¬ 
τάξεων του ν. 4485/2017 (ΑΊ14) για θέματα μεταπτυχι¬ 
ακών σπουδών και εκπόνησης διδακτορικών διατριβών- 
λοιπά θέματα ΑΔΑ: ΨΙΜΖ4653ΠΣ-0Ρ2 και ιδίως το εδ. 3, 
υπ'αριθμ. 164530/Ζ1 /03-10-2017 «Άμεσες ενέργειες και 
χρονοδιάγραμμα όσον αφορά τη λειτουργία των Ειδικών 
Λογαριασμών Κονδυλίων Έρευνας (Ε.Λ.Κ.Ε.) των Α.Ε.Ι. 
μετά τη δημοσίευση του ν. 4485/2017 (ΑΊ 14), υπ'αριθμ. 
203446/Ζ1/22-11-2017 «Διευκρινίσεις σχετικά με την 
εφαρμογή διατάξεων του ν. 4485/17 (ΑΊ 14), υπ'αριθμ. 
227378/Ζ1/22.12.2017 «Εφαρμογή των διατάξεων του 
ν. 4485/17 (ΑΊ 14) για θέματα μεταπτυχιακών σπουδών». 


14. Τη συγκρότηση της Επιτροπής Μεταπτυχιακών 
Σπουδών του Πανεπιστημίου Κρήτης σε εφαρμογή του 
ν. 4485/2017 (ΦΕΚ 114/τ. Α') με ΑΔΑ: 6ΔΑΒ469Β7Γ-34Ι. 

15. Το απόσπασμα πρακτικών της Συνέλευσης του 
Τμήματος Βιολογίας (συνεδρίαση 08.02.2018) και του 
Τμήματος Χημείας (συνεδρίαση 06.02.2018) σχετικά με 
την κατάρτιση του Κανονισμού Μεταπτυχιακών Σπου¬ 
δών του εν λόγω Διατμηματικού Προγράμματος Μετα¬ 
πτυχιακών Σπουδών. 

16. Το απόσπασμα πρακτικών της με αριθμ. 2η/ 
13.02.2018 συνεδρίασης της Επιτροπής Μεταπτυχιακών 
Σπουδών του Πανεπιστημίου Κρήτης. 

17. Το γεγονός ότι από τις διατάξεις της απόφασης 
αυτής δεν προκαλείται επιπλέον δαπάνη εις βάρος του 
Κρατικού Προϋπολογισμού, αποφασίζουμε: 

Εγκρίνουμε τον Κανονισμό Μεταπτυχιακών Σπουδών 
του Διατμηματικού Προγράμματος Μεταπτυχιακών 
Σπουδών με τίτλο: με τίτλο «Πρωτεϊνική Βιοτεχνολογία» 
τωνΤμημάτων Βιολογίας και Χημείας του Πανεπιστημίου 
Κρήτης, όπως αυτός κατατέθηκε και έχει ως ακολούθως: 

Άρθρο 1 

Γενικές πληροφορίες για το ΠΜΣ-Πρωτεϊνική 

Βιοτεχνολογία 

Το Διατμηματικό Πρόγραμμα Μεταπτυχιακών Σπου¬ 
δών με αντικείμενο την Πρωτεϊνική Βιοτεχνολογία διορ- 
γανώνεται από τα Τμήματα Βιολογίας και Χημείας του 
Πανεπιστημίου Κρήτης. 

Αντικείμενο του Προγράμματος είναι η παροχή υψη¬ 
λού επιπέδου μεταπτυχιακής εκπαίδευσης στην περιοχή 
της Πρωτεϊνικής Βιοτεχνολογίας, περιοχή εξαιρετικής 
επικαιρότητας για την αντιμετώπιση πολυδιάστατων 
τεχνολογικών, επιστημονικών και κοινωνικών προβλη¬ 
μάτων, και σημαντικός μοχλός ανάπτυξης της οικονομίας 
και της κοινωνίας τον 21 ο αιώνα. 

Το Πρόγραμμα εστιάζεται σε βασική και εφαρμοσμένη 
έρευνα και περιλαμβάνει τα παρακάτω: 

• κατανόηση της δομής και της βιολογικής δράσης των 
πρωτεϊνών 

• εργαστηριακές και βιομηχανικές μέθοδοι απομόνω¬ 
σης και ταυτοποίησης τους 

• σχεδίασμά βιολογικά δραστικότερων μορφών τους 

• περιγραφή νέων και καθιερωμένων μεθόδων μελέτης 
της δομής και δράσης των πρωτεϊνών 

• εφαρμογή πρωτεϊνών σε τομείς αιχμής για τη βιοϊα- 
τρική, όπως νανο/βιοτεχνολογία, διαγνωστική ανάλυση, 
σχεδίασμά και χορήγηση φαρμάκων 

• Βιοπληροφορική 

• Επιχειρηματικότητα και καινοτομία 

Το πρόγραμμα είναι διεπιστημονικό και απευθύνεται 
σε υποψήφιους με καλό υπόθαθρο σε τουλάχιστον ένα 
από τα παρακάτω πεδία: βιολογικές επιστήμες, χημεία, 
επιστήμες υλικών, βιοφυσική. 

Θεματολογικά εμπίπτει σε περιοχές που βρίσκονται 
σε προτεραιότητα διεθνώς, διότι αφενός περιλαμβάνει 
τις επιστήμες που άπτονται των υπηρεσιών για την αν¬ 
θρώπινη υγεία, και αφετέρου ενσωματώνει θέματα της 
κοινωνίας της πληροφορίας (Βιοπληροφορική). 

Υλικοτεχνική Υποδομή 

Οι Μεταπτυχιακοί Φοιτητές (ΜΦ) του Προγράμματος 
θα έχουν πρόσβαση στη σύγχρονη υλικοτεχνική υποδο¬ 
μή που διαθέτουν τα συνεργαζόμενα Τμήματα Βιολογίας 
και Χημείαςτου Πανεπιστημίου Κρήτης. Για το Πρόγραμ¬ 
μα διατίθενται αμφιθέατρα εξοπλισμένα με σύγχρονα 
οπτικοακουστικά μέσα, αίθουσες σεμιναρίων και τα απα¬ 
ραίτητα ερευνητικά εργαστήρια υψηλής τεχνολογίας 
στα οποία θα ασκούνται οι ΜΦ του προγράμματος. Ο 
υπάρχων εξοπλισμός υψηλής τεχνολογίας ο οποίος χρη¬ 
σιμοποιείται για το πρόγραμμα περιλαμβάνει ενδεικτικά: 

• Εξοπλισμό φυγοκέντρησης: Υπερφυγοκέντρους, ψυ¬ 
κτικές φυγόκεντρους 

• Εξοπλισμό χρωματογραφίας μακρομορίων τύπου Η 
ΡΕ^ και ΡΡία 

• Εξοπλισμό ηλεκτροφόρησης και ηλεκτρομεταφοράς 
μακρομορίων 

• Εξοπλισμό για ηλεκτροφόρηση δύο διαστάσεων 

• Εξοπλισμό για αναλυτική και παρασκευαστική ισο- 
ηλεκτρική εστίαση 

• Φασματοφωτόμετρο υν-\/ί$ και φασματοφωτόμετρο 
υν-νίε δύο δεσμών 

•Τίιπθ ΓθεοΙνθό ΕΤΙΒ φασματοφωτόμετρο 

•Τιιτίθ Γθ5θΙνθό Κθ50Π3πεθ ΡθίτίΒη φασματοφωτόμετρο 

• 500 ΜΗζ ΝΜΡ 

• ΕΙθεΐτοη ερίη Γθεοπθπεθ φασματοφωτόμετρο 

• β(7Μ5 και ί(7Μδ 

• Μονάδα στοιχειακής ανάλυσης 

• Ε5Ι-ΤΟΕ φασματογράφος μάζας 

• Εξοπλισμό για αυτόματη σύνθεση πεπτιδίων και ΘΝΑ 

■ Συστήματα προσδιορισμού αλληλουχίας ΘΝΑ και 
πρωτεϊνών 

• Εξοπλισμό για κυτταροκαλλιέργειες και διαμολύνσεις 
κυττάρων με ϋΝΑ 

• Κυτταροκαλλιέργειες μεγάλης κλίμακας (κυλιόμενες 
φιάλες) 

■ Εξοπλισμό για χρήση ραδιοϊσοτόπων και τεχνικών 
αυτοραδιογραφίας 

• Εξοπλισμό για δομική ανάλυση μακρομορίων: Περι- 
θλασίμετρο ακτινών X, Αγθβ ϋθΐθεΐος κ.α. 

• Ηλεκτρονικό μικροσκόπιο σάρωσης 

• Ηλεκτρονικό μικροσκόπιο διέλευσης 

• Ερευνητικά φωτονικά μικροσκόπια με εξοπλισμό 
επιφθορισμού 

• Συνεστιακό μικροσκόπιο 

• Ζυμωτήρες για καλλιέργειες βακτηρίων 

• Μονάδες εκτροφής πειραματόζωων 

■ Μεγάλο αριθμό ψυκτικών θαλάμων, καταψυκτών, 
υπερκαταψυκτών και θαλάμων σταθερών συνθηκών. 

• Υπολογιστικό εξοπλισμό: Μικροϋπολογιστές, σταθ¬ 
μοί εργασίας και 5θΐ·νθΓ5 συνδεδεμένοι με τοπικό δίκτυο 
μεγάλων ταχυτήτων και με το ίηΐθίτίθΐ. 

■ Βιοϋπολογιστική υποδομή: Βάσεις δεδομένων Μο¬ 
ριακής Βιολογίας και Βιβλιογραφίας(οη Νπθ και μέσω 
παγκόσμιου ιστού), λογισμικό ανάλυσης δεδομένων και 
εικόνας κ.α. 

• Φασματοφθορισμόμετρο 

• Σαρωτής λέιζερ μικροσυστοιχιών 

• Μηχάνημα κατασκευής μικροσυστοιχιών 


• Βιοαισθητήρας συντονισμού πλασμονίων 

• Συσκευή μετασχηματισμού με ηλεκτροπώρωση. 

• Θερμικός κυκλοποιητής 96 θέσεων 

• Ψυχόμενος επωαστικός θάλαμος 

• Συστήματα οπτικών και ακουστικών βιοαισθητήρων 

Παρά την αξιόλογη υπάρχουσα υλικοτεχνική υποδομή, 

είναι αναγκαία η βελτίωση και ο εκσυγχρονισμός μέρους 
του εξοπλισμού, με την προμήθεια συμπληρωματικών 
οργάνων και την αντικατάσταση παλαιών 

Όργανα του Π.Μ.Σ. 

Ειδική Διατμηματική Επιτροπή (ΕΔΕπ) Η ΕΔΕπ βάσει 
του ν. 4485/2017 θα απαρτίζεται από επτά μέλη και συ¬ 
γκεκριμένα από τρία μέλη ΔΕΠ του Τμήματος Βιολογίας, 
δύο μέλη ΔΕΠ του Τμήματος Χημείας, τα οποία θα ορίζο¬ 
νται από τις Συνελεύσεις των συμμετεχόντων Τμη μάτων 
και θα έχουν διετή θητεία με δυνατότητα ανανέωσης και 
δύο εκπροσώπους των φοιτητών οι οποίοι θα εκλέγονται 
από τους φοιτητές του ΠΜΣ με ετήσια θητεία. Η ΕΔΕπ 
στην πρώτη μετά την εκλογή της συνεδρίαση εκλέγει 
εκ των μελών της το Διευθυντή Σπουδών από το Τμήμα 
Βιολογίας η Χημείας και τον Αναπληρωτή Διευθυντή 
Σπουδών ο οποίος μπορεί να προέρχεται από διαφο¬ 
ρετικό τμήμα από τον Διευθυντή Σπουδών σε περιπτώ¬ 
σεις που επιβάλλεται για την εύρυθμη λειτουργία του 
Προγράμματος. Σε περίπτωση απουσίας του Διευθυ¬ 
ντή Σπουδών, τις υποχρεώσεις του αναλαμβάνει ο Ανα¬ 
πληρωτής Διευθυντής Σπουδών. Η ΕΔΕπ ασκεί όλες τις 
αρμοδιότητες της Συνέλευσης, και συγκεκριμένα είναι 
αρμόδια για την κατάρτιση του Προγράμματος Σπου¬ 
δών, τη συγκρότηση των επιτροπών αξιολόγησης των 
υποψηφίων ΜΦ, τον ορισμό των μελών των εξεταστι¬ 
κών επιτροπών, την απονομή μεταπτυχιακών διπλω¬ 
μάτων, και κάθε άλλο θέμα που προβλέπεται από επί 
μέρους διατάξεις. Στις εργασίες της επίσης μπορούν να 
παρευρίσκονται χωρίς δικαίωμα ψήφου μέλη ΔΕΠ του 
Δ-ΠΜΣ και ερευνητές από τα συνεργαζόμενα Ιδρύματα. 
Νέα μέλη από συνεργαζόμεναΤμήματα/Ιδρύματα ορίζο¬ 
νται μετά από πρόταση 2 μελών του προγράμματος και 
την έγκριση της ΕΔΕπ και των Συνελεύσεων των συνερ- 
γαζόμενων Τμημάτων. Μέλη του Δ-ΠΜΣ που δεν συμ¬ 
μετείχαν σε καμία δραστηριότητα του Προγράμματος 
(διαλέξεις, επίβλεψη φοιτητών, αξιολόγηση φοιτητών, 
επιλογή υποψηφίων κ.λπ.) για μια τριετία διαγράφονται 
αυτομάτως από το Πρόγραμμα. 

Συντονιστική Επιτροπή (ΣΕ). Η Συντονιστική Επιτροπή 
απαρτίζεται από πέντε μέλη, τον Διευθυντή Σπουδών, 
τον Αναπληρωτή του, δύο μέλη από το τμήμα Βιολογίας 
και ένα από το τμήμα Χημείας, τα οποία εκλέγονται από 
την ΕΔΕΠ με διετή θητεία με δυνατότητα ανανέωσης. Η 
ΣΕ είναι αρμόδια για την παρακολούθηση και το συντο¬ 
νισμό λειτουργίας τού Προγράμματος. Στις συνεδριάσεις 
της ΣΕ δύνανται να παρευρίσκονται οι Πρόεδροι των 
συνεργαζομένων Τμημάτων χωρίς ψήφο. 

Διευθυντής Σπουδών. Διευθυντής Σπουδών είναι ο 
Επιστημονικός Υπεύθυνος του ΠΜΣ.Ο Διευθυντής σπου¬ 
δών δεν θα μπορεί να υπηρετεί για περισσότερες από 
δύο συνεχόμενες θητείες. Ο Διευθυντής Σπουδών (και 
σε περίπτωση κωλύματος ο Αναπληρωτής του) έχει τις 
ακόλουθες αρμοδιότητες: α) συγκαλεί την ΕΔΕπ και τη 

ΣΕ, καταρτίζει την ημερήσια διάταξη και προεδρεύει των 
εργασιών τους, β) εισηγείται στην ΕΔΕπ για τα θέματα της 
αρμοδιότητας της για τα οποία δεν απαιτείται εισήγη¬ 
ση από άλλο όργανο, γ) μεριμνά για την εφαρμογή των 
αποφάσεων της ΕΔΕπ και της ΣΕ, δ) κατ' εξουσιοδότηση 
της ΣΕ ή της ΕΔΕπ, συγκροτεί επιτροπές για τη μελέτη ή 
διεκπεραίωση συγκεκριμένων θεμάτων. 

Άρθρο 2 

Τίτλοι Σπουδών 

Το Πρόγραμμα οδηγεί στην απονομή Διπλώματος Με¬ 
ταπτυχιακών Σπουδών στην Πρωτεϊνική Βιοτεχνολογία, 
και υποστηρίζεται διοικητικά από το Τμήμα Βιολογίας. 

Το Δίπλωμα Μεταπτυχιακών Σπουδών είναι δημόσιο 
έγγραφο. Μετά την περάτωση των σπουδών όπως ορίζο¬ 
νται στον παρόντα Κανονισμό, το ΔΜΣ απονέμεται από 
το Τμήμα Βιολογίας. Στο Δίπλωμα αναφέρεται το Πα¬ 
νεπιστήμιο Κρήτης, τα Τμήματα Βιολογίας και Χημείας, 
το όνομα και το επώνυμο του Μεταπτυχιακού Φοιτητή, 
η ημερομηνία απονομής και η ειδικότητα "Πρωτεϊνική 
Βιοτεχνολογία". 

Άρθρο 3 

Διάρκεια Σπουδών 

Οι μεταπτυχιακές σπουδές αρχίζουν κατά κανόνα τον 
Οκτώβριο, του χειμερινού εξαμήνου. Η ακριβής ημερο¬ 
μηνία ανακοινώνεται από την Σ.Ε. Σε περιπτώσεις που 
συντρέχουν ειδικοί λόγοι, η ΕΔΕπ μπορεί να αποφασίσει 
την έναρξη του Δ- ΠΜΣ στην αρχή του εαρινού εξαμή¬ 
νου. 

Η διάρκεια σπουδών που οδηγούν στη λήψη ΔΜΣ 
είναι τέσσερα (4) εξάμηνα και δεν υπερβαίνει τα έξι (6) 
εξάμηνα. Σε περίπτωση υπέρβασης των χρονικών αυτών 
ορίων, ο/ η ΜΦ διαγράφεται αυτομάτως από τα μητρώα 
και χάνει όλα τα δικαιώματα και τις χορηγίες που απορ¬ 
ρέουν από τη φοιτητική του /της ιδιότητα. 

Σε εξαιρετικές περιπτώσεις (π.χ. στράτευση, σοβαρή 
ασθένεια κ.λπ.), είναι δυνατό, μετά από αιτιολογημένη 
αίτηση του/της ΜΦ και σχετική απόφαση της ΣΕ, να μην 
προσμετράται τμήμα του χρόνου (για διάστημα μέχρι 
12 μηνών) στα παραπάνω αναφερόμενα χρονικά όρια. 

Κατά κανόνα οι ΜΦ που γίνονται δεκτοί στο Πρόγραμ¬ 
μα είναι πλήρους και αποκλειστικής φοίτησης. 

Άρθρο 4 

Κανονισμός και Πρόγραμμα Σπουδών 

Το πρώτο έτος μεταπτυχιακών σπουδών θεωρείται δο¬ 
κιμαστικό. Η αξιολόγηση της απόδοσης στα Μαθήματα 
και τις Εργαστηριακές Ασκήσεις, καθώς και η συνολική 
εκτίμηση για τις δυνατότητες του ΜΦ να ανταποκριθεί 
στις απαιτήσεις του προγράμματος, αποτελούν βασι¬ 
κά κριτήρια για την ανανέωση της αποδοχής ΜΦ στο 
μεταπτυχιακό πρόγραμμα και για την ανανέωση της 
υποτροφίας, εφ' όσον αυτή υπάρχει, μετά την πάροδο 
δωδεκαμήνου. Στο διάστημα αυτό ο/ η ΜΦ υποχρεούται: 

α) Να παρακολουθήσει επιτυχώς συμπληρωματικά 
προπτυχιακά μαθήματα για συμπλήρωση των απαραί¬ 
τητων γνώσεων με εισήγηση της Συντονιστικής Επιτρο¬ 
πής και απόφαση της ΕΔΕπ του Προγράμματος εφόσον 
κρίνεται ότι υπάρχουν σοβαρές ελλείψεις. Σε περίπτωση 
που καθοριστούν άνω των 5 μαθημάτων, οι ΜΦ υποχρε- 


ούνται το πρώτο έτος να παρακολουθήσουν αποκλειστι¬ 
κά και μόνο τα μαθήματα αυτά, αναβάλλοντας τα μετα¬ 
πτυχιακά μαθήματα μέχρι την επιτυχή διεκπεραίωση 
τους. Ο χρόνος αυτός δεν προσμετρείται στη διάρκεια 
των μεταπτυχιακών σπουδών. 

β) Να παρακολουθήσει επιτυχώς τα μεταπτυχιακά 
μαθήματα, που αντιστοιχούν στον ελάχιστο αριθμό πι¬ 
στωτικών μονάδων (30 Ε(ΓΓ5). 

γ) Να ολοκληρώσει δύο προχωρημένες εργαστηριακές 
ασκήσεις. 

Η ανανέωση αποδοχής γίνεται από τη ΣΕ. 

Τα μεταπτυχιακά μαθήματα (τίτλος, περιεχόμενο, διάρ¬ 
κεια) καθορίζονται κάθε χρόνο από την ΣΕ και εγκρίνο- 
νται από την ΕΔΕπ. Η διδασκαλία τους μπορεί να γίνεται 
στην Ελληνική ή στην Αγγλική γλώσσα. 

Κατά τη διάρκεια του πρώτου έτους πραγματοποι¬ 
ούνται δύο προχωρημένες Εργαστηριακές Ασκήσεις 
(Γοΐθΐίοπί), όπως ορίζει το πρόγραμμα σπουδών, σε 
διαφορετικές ερευνητικές ομάδες, υπό την επίβλεψη 
μελών και συνεργαζόμενων μελών του Δ-ΠΜΣ. Μέ¬ 
λος τού ΠΜΣ λογίζεται κάθε συμμετέχον Καθηγητής ή 
Ερευνητής, όπως ορίζεται από την Υπουργική Απόφαση 
έγκρισης του ΠΜΣ. Κατά την διάρκεια κάθε άσκησης, 
οι Μ.Φ. υποχρεούνται να εκτελέσουν μικρό ερευνητικό 
πρόγραμμα συμμετέχοντας ενεργά στις Εργασίες της 
Ερευνητικής ομάδος. Η επίδοση στις Ασκήσεις αυτές 
βαθμολογείται από τους υπευθύνους- μέλη του Δ-ΠΜΣ. 
Ο καθορισμός των ΐΌΐΗΐίοηε γίνεται από τη ΣΕ σε συ¬ 
νεργασία με τους ΜΦ, έπειτα από πρόταση 3 επιλογών/ 
εργαστηρίων με σειρά προτίμησης, όπως ορίζει το Πρό¬ 
γραμμα Σπουδών. Σε όλες τις περιπτώσεις, ταυτόχρονη 
άσκηση δύο ή περισσοτέρων ΜΦ στο ίδιο εργαστήριο 
θα επιτρέπεται μόνο σε εξαιρετικές περιπτώσεις. Προ¬ 
βλήματα που τυχόν προκύπτουν από την τήρηση των 
ανωτέρω επιλύονται από τη ΣΕ. 

Την ευθύνη της Εργαστηριακής Άσκησης (Βοΐ3ίίοη) 
μπορεί να έχουν μόνο μέλη ή συνεργαζόμενα μέλη του 
Προγράμματος.Τον Ιανουάριο, τα μέλη του Δ-ΠΜΣ δη¬ 
λώνουν αν θα μπορούν να δεχθούν φοιτητές στα ερ¬ 
γαστήρια τους για τις εργαστηριακές ασκήσεις και τα 
θέματα αυτών. 

Ενδεχομένως ο/η υπεύθυνοςΛη ΕργαστηριακήςΆσκη- 
σης μπορεί να αναθέσει την εποπτεία του ΜΦ σε μεταδι¬ 
δακτορικό συνεργάτη της ερευνητικής του/της ομάδας, 
που υποχρεούται να συνυπογράψει την τελική έκθεση 
που υποβάλλεται στην Γραμματεία του Προγράμματος 
σε ειδικό έντυπο μετά τη λήξη της άσκησης. Τέλος, είναι 
δυνατή η Εργαστηριακή Άσκηση υπό την καθοδήγηση 
μέλους ή συνεργαζόμενου μέλους του Προγράμματος 
που βρίσκεται εκτός Κρήτης, εφ' όσον υπάρχει αντικει¬ 
μενική δυνατότητα υπεύθυνης παρακολούθησης της 
άσκησης. 

Κατά την διάρκεια του δεύτερου έτους ο ΜΦ εκπονεί 
ερευνητική εργασία σε Εργαστήριο της επιλογής του με 
σύμφωνη γνώμη της ΣΕ. Την ευθύνη της Μεταπτυχιακής 
Διπλωματικής Εργασίας μπορεί να έχουν μόνο Καθη¬ 
γητές ή Ερευνητές - μέλη του Δ-ΠΜΣ μετά από κοινή 
πρόταση ΜΦ και ΕΥ και έγκριση της ΕΔΕΠ. 

Κάθε εργαστήριο θα μπορεί να δεχθεί μόνο έναν (1) 
φοιτητή (σε εξαιρετικές περιπτώσεις μέχρι 2 φοιτητές) 
για ερευνητική εργαστηριακή άσκηση Μ35 ϊθγ. 

Η συγγραφή της Διατριβής γίνεται είτε στην ελληνική 
είτε στην αγγλική γλώσσα κατόπιν συνεννόησης του ΜΦ 
με τον επιστημονικό υπεύθυνο. Σε κάθε περίπτωση, πε¬ 
ριέχει εκτενή περίληψη και στις 2 γλώσσες. 

Κατά την διάρκεια των σπουδών οργανώνονται Επι¬ 
στημονικά Σεμινάρια και θερινά σχολεία με τη συμμε¬ 
τοχή Ελλήνων και ξένων ομιλητών. Οι ΜΦ είναι υποχρε¬ 
ωμένοι να παρακολουθούν τα σεμινάρια αυτά και να 
συμμετέχουν στα θερινά σχολεία για να θεωρηθούν οι 
σπουδές τους ολοκληρωμένες. 

0/ Η ΜΦ θεωρείται ότι περάτωσε επιτυχώςτις σπουδές 
του και του απονέμεται ΔΜΣ. εφ' όσον: 

α. συμπλήρωσε τα απαιτούμενα εξάμηνα σπουδών 

β. περάτωσε επιτυχώςτα μαθήματα (βαθμολογία >7) 

γ. περάτωσε επιτυχώς τις εργαστηριακές ασκήσεις 
(ΓοΐΒΐίοηε) βαθμολογία>7 

δ. συμμετείχε ανελλιπώς στα σεμινάρια και θερινά 
σχολεία 

ε. ολοκλήρωσε την Μεταπτυχιακή Διπλωματική Ερ¬ 
γασία 

στ. επέτυχε για το ΔΜΣ συνολικό βαθμό ίσο ή μεγα¬ 
λύτερο του 7. 

Για να θεωρηθεί η παρακολούθηση των μαθημάτων ως 
επιτυχής, είναι αναγκαίο η βαθμολογία κάθε μαθήματος 
να είναι >7 και κατ' επέκταση ο μέσος όρος της βαθμο¬ 
λογίας όλων των μαθημάτων να είναι τουλάχιστον 7/10. 

Αν σε κάποιο μάθημα η βαθμολογία είναι μικρότερη 
του 7/10, ο ΜΦ έχει το δικαίωμα να επανεξεταστεί σε 
κάποιες ή όλες τις επιμέρους ενότητες του συγκεκριμέ¬ 
νου μαθήματος. 

Η επανεξέταση πρέπει να πραγματοποιηθεί μέχρι το 
τέλος Ιουνίου του τρέχοντος ακαδ. έτους με τις διαδικα¬ 
σίες που προβλέπονται από το ν. 4485/2017. 

Ως τελική βαθμολογία θεωρείται αυτή της τελευταίας 
εξέτασης ανεξαρτήτως του αποτελέσματος. 

Για την επιτυχή περάτωση των εργαστηριακών ασκή¬ 
σεων, η βαθμολογία της κάθε εργαστηριακής άσκησης 
πρέπει απαραίτητα να είναι >7/10. 

Για τον βαθμό του Μ.Δ.Ε. λαμβάνεται υπόψη ο βαθμός 
στα μαθήματα (30%), τις Εργαστηριακές Ασκήσεις (20%) 
και ο βαθμός της Διατριβής (50%) 

Αντίγραφο της Μεταπτυχιακής Διπλωματικής Εργασί¬ 
ας, θεωρημένο από τον επιβλέποντα, κατατίθεται υπο- 
χρεωτικώς στην Γραμματεία του Τμήματος Βιολογίας, 
και αναρτάται στο διαδικτυακό τόπο της οικείας Σχολής, 
διαφορετικά θεωρείται ότι ο/ η ΜΦ δεν έχει περατώσει 
τις μεταπτυχιακές του σπουδές. 

Γ ια την απόκτηση Διπλώματος Μεταπτυχιακών Σπου¬ 
δών απαιτούνται συνολικά 120 Πιστωτικές Μονάδες. 

Το σύστημα μεταφοράς και συσσώρευσης πιστωτικών 
μονάδων είναι ένα σύστημα περιγραφής των προγραμ¬ 
μάτων σπουδών των ιδρυμάτων ανώτατης εκπαίδευσης 
με την απόδοση πιστωτικών μονάδων στα στοιχεία που 
τα συνθέτουν. Οι πιστωτικές μονάδες εκφράζουν τον 
φόρτο εργασίας που απαιτείται για την ολοκλήρωση των 
στόχων ενός ακαδημαϊκού προγράμματος από κάθε φοι¬ 
τητή ή σπουδαστή.Τα μαθήματα, οι εργαστηριακές και 
ερευνητικές ασκήσεις και οι κάθε είδους εκπαιδευτικές 
και ερευνητικές δραστηριότητες για την απονομή του 
ΔΜΣ καθώς και οι αντίστοιχες πιστωτικές μονάδες του 


ευρωπαϊκού συστήματος μεταφοράς και συσσώρευσης 
πιστωτικών μονάδων (Ε0Τ5) ορίζονται ως εξής: 

Α'Εξάμηνο 


Μεταπτυχιακά Μαθήματα (υποχρεωτικά) 

Ε0Τ5 

1. Δομή και λειτουργία πρωτεϊνών 

4 

2. Οι πρωτεΐνες στο ενδο- και εξωκυτταρικό 
περιβάλλον 

3 

3. Δομική Βιοτεχνολογία 

3 

4. Νανοβιοτεχνολογία 

4 

5. Βιοπληροφορική 

3 

6. Τεχνολογίες παραγωγής πρωτεϊνών 

3 

7. Εφαρμογές πρωτεϊνών στη Βιοτεχνολογία 
και στις επιστήμες Υγείας 

4 

8. Τεχνολογίες ανάπτυξης φαρμάκων 

4 

9. Επιχειρηματικότητα και καινοτομία 

2 


Β'Εξάμηνο 


Προχωρημένη εργαστηριακή άσκηση 1 

15 

Προχωρημένη εργαστηριακή άσκηση 2 

15 


Γ'Εξάμηνο 


Πειραματική -εργαστηριακή έρευνα 

15 

Βιβλιογραφική έρευνα 

15 

Δ' Εξάμηνο 

Συγγραφή Μεταπτυχιακής 

Διπλωματικής Εργασίας 

30 


Άρθρο 5 

Προϋποθέσεις Εισαγωγής 

Η πρόσκληση εκδήλωσης ενδιαφέροντος (Προκήρυ¬ 
ξη) για συμμετοχή στα ΠΜΣ του Τμήματος αναρτάται 
τον Φεβρουάριο / Μάρτιο κάθε έτους στο διαδίκτυο. 

Στο Πρόγραμμα γίνονται δεκτοί κάτοχοι πτυχίου ή 
τελειόφοιτοι ΑΕΙ της ημεδαπής ή ισότιμου πτυχίου ΑΕΙ 
της αλλοδαπής προερχόμενοι από Τμήματα: Βιολογικών, 
Χημικών, Ιατρικών και συναφών Επιστημών, απόφοιτοι 
Φαρμακευτικών, Κτηνιατρικών και Γεωπονικών Σχολών, 
καθώς και πτυχιούχοιΤΕΙ συναφών ειδικοτήτων. 

Η επιλογή γίνεται με βάση τα ακόλουθα κριτήρια: 

* Βαθμός Πτυχίου ή βεβαίωση αναλυτικής βαθμολο¬ 
γίας για τους τελειόφοιτους. 

* Επίδοση σε προπτυχιακά μαθήματα. 

* Αποδεδειγμένη επάρκεια της Αγγλικής γλώσσας. 

* Αξιολόγηση συστατικών επιστολών. 

* Προσωπική συνέντευξη και συνέντευξη στην 8μελή 
επιτροπή 

Στην προφορική συνέντευξη συνεκτιμώνται τα αποτε¬ 
λέσματα δύο συνεντεύξεων του υποψηφίου με ισάριθμα 
μέλη του Προγράμματος που ορίζονται με ευθύνη του 
Διευθυντή Σπουδών και του Αναπληρωτή Διευθυντή 
Σπουδών και συνέντευξης ενώπιον δμελούς Επιτροπής 
Επιλογής 

Η προφορική συνέντευξη γίνεται σε θέματα ευρύτε¬ 
ρου επιστημονικού ενδιαφέροντος και αποβλέπει: 

α) στην διαπίστωση του κατά πόσον οι ατομικές συ¬ 
νεντεύξεις αντανακλούν την γενική κατάρτιση του υπο¬ 
ψηφίου και την εικόνα που σκιαγραφούν οι συστατικές 
επιστολές 

β) στην αξιολόγηση άλλων χαρακτηριστικών του υπο¬ 
ψηφίου 

γ) στη διαμόρφωση (ανάλογα με τις προηγηθείσες 
σπουδές) μιας εικόνας των ειδικών αναγκών και ιδιαιτε¬ 
ροτήτων του υποψηφίου στην περίπτωση που θα γίνει 
δεκτός (ειδικά προπτυχιακά μαθήματα, κ.λπ.). 

* Κάθε άλλο στοιχείο σχετικό με τα προσόντα του/της 
υποψηφίου/ας που αποδεικνύεται από τα δικαιολογητι- 
κά που κατατίθενται 8μελης Επιτροπή 

Η 8μελής Επιτροπή Επιλογής συγκροτείται από: 

1) τον Διευθυντή Σπουδών και τον Αναπληρωτή 
Διευθυντή Σπουδών, 

2) Δύο Καθηγητές του Προγράμματος από το Τμήμα 
της Χημείας οριζόμενο από τον Πρόεδρο τουΤμήματος, 

3) Δύο Καθηγητές του Προγράμματος από το Τμήμα 
Βιολογίας επιλεγμένα από τον Πρόεδρο του Τμήματος, 

4) Δύο μέλη του Προγράμματος που επιλέγονται με 
κλήρωση, που διενεργείται από την ΕΔΕπ. 

Η διαδικασία επιλογής των υποψηφίων είναι ανοικτή 
για όλα τα μέλη του Προγράμματος. 

Άρθρο 6 

Δυνατότητες χρηματοδότησης-Υποχρεώσεις 

Οι ΜΦ δικαιούνται όλες τις παροχές των προπτυχιακών 
φοιτητών όπως αυτές καθορίζονται από το ν. 4485/2017. 

Το Πρόγραμμα Μεταπτυχιακών Σπουδών της Πρωτεϊ- 
νικής Βιοτεχνολογίας ενθαρρύνει τους ΜΦ να επιτύχουν 
εξωτερική χρηματοδότηση των σπουδών τους από διά¬ 
φορα Ιδρύματα (Ι.Κ.Υ., Ωνάσειο, κ.λπ.) 

Μέσα στα πλαίσια της εκπαίδευσής τους, οι ΜΦ υπο- 
χρεούνται να επικουρούν τους Καθηγητές στην εκτέλε¬ 
ση των εκπαιδευτικών τους καθηκόντων (εργαστήρια, 
φροντιστήρια, επιτηρήσεις). Η φύση του έργου που 
οφείλουν να εκτελέσουν και ο αριθμός ωρών ετήσιας 
απασχόλησης τους καθορίζονται από την ΕΔΕπ μετά από 
πρόταση της ΣΕ. Η αναγνώριση του έργου τους γίνεται με 
την έκδοση σχετικής βεβαίωσης από το Τμήμα Βιολογίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 30 Μαΐου 2018 

Ο Πρύτανης 

ΟΔΥΣΣΕΑΣ-ΙΩΑΝΝΗΣ ΖΩΡΑΣ 


Αριθμ. 7144 _ (2) 

Έγκριση Κανονισμού Μεταπτυχιακών Σπουδών 
του Προγράμματος Μεταπτυχιακών στις «Βυζα¬ 
ντινές και Μεσαιωνικές Σπουδές» τουΤμήματος 
Ιστορίας και Αρχαιολογίας του Πανεπιστημίου 
Κρήτης σύμφωνα με το ν. 4485/17 (ΦΕΚ 114 Α'). 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 

Έχοντας υπόψη: 

1. Τις διατάξεις του π.δ. 296/1973 (ΦΕΚ 239 τ. Α'/1973) 


περί καθορισμού του τίτλου και της έδρας του εν Κρήτη 
ιδρυθέντος Πανεπιστημίου, του ν.δ. 114/1974 (ΦΕΚ 310 
τ. Α71974) περί τροποποιήσεως και συμπληρώσεως 
του ν.δ. 87/1973 (ΦΕΚ 159 τ. Α71973) «περί ιδρύσεως 
Πανεπιστημίων εις Θράκην και εις Κρήτην» και επεκτά- 
σεως διατάξεων τινών αυτού εις άπαντα τα ΑΕΙ..., του 
ν. 259/1976 (ΦΕΚ 25 τ. Α71976) περί τροποποιήσεως 
και συμπληρώσεως των περί Πανεπιστημίων Θράκης 
και Κρήτης κειμένων διατάξεων, τις διατάξεις του π.δ. 
103/1983, (ΦΕΚ 48/15.04.1983, τ. Α') - Αυτοδύναμη λει¬ 
τουργία του Πανεπιστημίου Κρήτης..., καθώς και της 
λοιπής νομοθεσίας περί Πανεπιστημίου Κρήτης. 

2. Το υπ’ αριθμόν π.δ. 96/2013 (Φ.Ε.Κ. 133/τ.Α7 
05.06.2013) για την «Κατάργηση - συγχώνευση τμημά¬ 
των -Μετονομασία Σχολής στο Πανεπιστήμιο Κρήτης», 
όπως τροποποιήθηκε και ισχύει με το υπ’ αριθμόν π.δ. 
128/2013 (Φ.Ε.Κ. 195/τ. Α'/17.09.2013), και τις εκδοθεί- 
σες μετ’ αυτού διαπιστωτικές πράξεις του Πρύτανη, 
υπ' αριθμόν 10.953/31.07.2013, 10.954/31.07.2013 και 
10.955/31.07.2013 (Φ.Ε.Κ 1959/τ. Β712.08.2013). Το 
ν. 4452/2017 (Φ.Ε.Κ. 17/τ. Α715.02.2017) «Ρύθμιση θεμά¬ 
των του Κρατικού Πιστοποιητικού Γλωσσομάθειας, της 
Εθνικής Βιβλιοθήκης της Ελλάδας και άλλες διατάξεις», 
άρθρο 27 «Ίδρυση Πολυτεχνικής Σχολής στο Πανεπιστή¬ 
μιο Ιωαννίνων - Μετονομασία Σχολής στο Πανεπιστήμιο 
Κρήτης», παράγραφος 4. 

3. Το ΦΕΚ τ. ΥΟΔΔ 82/18-02-2016 και την υπ' αριθμ. 
31460/Ζ1/23-02-2016 (ΑΔΑ: ΨΡΙ24653ΠΣ-Υ1Κ) διαπι- 
στωτική πράξη της Αναπληρώτριας Υπουργού Παιδείας, 
Έρευνας και Θρησκευμάτων όπου διαπιστώνεται ότι ο 
Καθηγητής Οδυσσέας-Ιωάννης Ζώρας, του Τμήματος 
Ιατρικής της Σχολής Επιστημών Υγείας του Π.Κ., έχει 
εκλεγεί Πρύτανηςτου Πανεπιστημίου Κρήτης με πλήρη 
θητεία, από 23/02/2016. 

4. Την υπ'αριθμ. 17070/01 -12-2017 (ΑΔΑ: 9ΙΖΔ469Β7Γ- 
ΟΞΛ) πράξη συγκρότησηςτης Συγκλήτου του Πανεπιστη¬ 
μίου Κρήτης, στις 01-12-2017 σε εφαρμογή των διατά¬ 
ξεων του Νόμου 4485/2017 (ΦΕΚ 114/τ. Α704-08-2017) 
για το ακαδημαϊκό έτος 2017-2018 όπως ισχύει. 

5. Τις διατάξεις του ν. 4485/2017 (ΦΕΚ 114Α') «Οργά¬ 
νωση και λειτουργία της ανώτατης εκπαίδευσης, ρυθμί¬ 
σεις για την έρευνα και άλλες διατάξεις», και ιδίως: 

6. Τις διατάξεις του Άρθρου 13 «Σύγκλητος» παρ. 2, εδ. 
ιε, Ιζ, ιη,του ΚΕΦ.Δ' «ΟΡΓΑΝΑΤΩΝ Α.Ε.Ι. ΚΛΙΤΩΝ ΜΟΝΑ¬ 
ΔΩΝ ΤΟΥΣ» του ν. 4485/2017 (ΦΕΚ 114 Α') «Οργάνωση 
και λειτουργία της ανώτατης εκπαίδευσης, ρυθμίσεις για 
την έρευνα και άλλες διατάξεις». 

7. Τις διατάξεις του άρθρου 31 «Όργανα διοίκησης των 
Π.Μ.Σ. και των Διδακτορικών Σπουδών» του ΚΕΦ. ΣΤ' 
«Δεύτερος και Τρίτος Κύκλος Σπουδών» του ν. 4485/2017 
(ΦΕΚ 114 Α') «Οργάνωση και λειτουργία της ανώτατης 
εκπαίδευσης, ρυθμίσεις για την έρευνα και άλλες διατά¬ 
ξεις», καθώς και 

8. Τις διατάξεις του Αρθρ. 45 «Εξουσιοδοτικές διατά¬ 
ξεις» του ΚΕΦ. ΣΤ' «Δεύτερος και Τρίτος Κύκλος Σπου¬ 
δών» του ως άνω νόμου. 

9. Τις διατάξεις του Άρθρου 85 «Τελικές και μεταβα¬ 
τικές διατάξεις Κεφαλαίου ΣΤ'» Μέρος Δεύτερο, του 
ν. 4485/2017 (ΦΕΚ 114 Α') «Οργάνωση και λειτουργία 

της ανώτατης εκπαίδευσης, ρυθμίσεις για την έρευνα 
και άλλες διατάξεις». 

10. Τις διατάξεις του ν. 4009/2011 (Φ.Ε.Κ. Α' 195/ 
06.09.2011) «Δομή, λειτουργία, διασφάλιση της ποιό¬ 
τητας των σπουδών και διεθνοποίηση των ανώτατων 
εκπαιδευτικών ιδρυμάτων», όπως τροποποιήθηκαν και 
ισχύουν. 

11. Τις διατάξεις του ν. 3374/2005 (ΦΕΚ 189 τ. Α'/ 
02-08-2005) «Διασφάλιση της ποιότητας στην ανώτα¬ 
τη εκπαίδευση. Σύστημα μεταφοράς και συσσώρευσης 
πιστωτικών μονάδων-Παράρτημα διπλώματος», και 
ιδίως του άρθρου 13, του οποίου η παρ. 3 προστέθηκε 
με το άρθρο 13 παρ. 3 του ν. 3577/2007 (ΦΕΚτ. Α' 130) 
και αντικαταστάθηκε με την παρ. 2 του άρθρου 28 του 
ν. 3794/2009 (ΦΕΚτ. Α' 156/04-09-2009), του άρθρου 14 
και του άρθρου 15 καθώς και την εκδοθείσα υπ' αριθμ. 
Φ5/89656/Β3/2007 υπουργική απόφαση «Εφαρμογή του 
Συστήματος Συσσώρευσης Πιστωτικών Μονάδων» (ΦΕΚ 
τ. ΒΊ 466/13-08-2007). 

12. Τις διατάξεις του άρθρου 2 του ν. 3861/2010 (ΦΕΚ 
τ. Α' 112/13-07-2010) «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις», 
όπως αντικαταστάθηκε, συμπληρώθηκε, τροποποιή¬ 
θηκε και ισχύουν με τις διατάξεις του άρθρου 23 του 
ν. 4210/2013 (ΦΕΚτ. Α'254/21 -11 -2013), του άρθρου 197 
του ν. 4281/2014 (ΦΕΚ τ. ΑΊ 60/8-8-2014), του άρθρου 
31 του π.δ. 28/2015 (ΦΕΚ 34 Α723-3-2015) περί "κωδι¬ 
κοποίησης διατάξεων για την πρόσβαση σε δημόσια 
έγγραφα και στοιχεία, του άρθρου 375 του ν. 4412/2016 
(ΦΕΚτ. ΑΊ47/08-08-2016 καθώς και την εκδοθείσα υπ' 
αριθ. ΥΠΟΙΚ Δ6 1127865/ΕΞ2010/30-09-2010 απόφαση. 

13. Την υπ' αριθμ. 216772/Ζ1 (ΦΕΚ 4334/Β7 
12-12-2017) Υπουργική απόφαση που αφοράτον «Τρόπο 
κατάρτισης του αναλυτικού προϋπολογισμού λειτουρ¬ 
γίας και την έκθεση βιωσιμότητας των Προγραμμάτων 
Μεταπτυχιακών Σπουδών» και τις εγκυκλίους εφαρμογής 
υπ'αριθμ. 163204/Ζ1/29-09-2017 «Εφαρμογή των δια¬ 
τάξεων του ν. 4485/17 (ΑΊ 14) για θέματα μεταπτυχιακών 
σπουδών και εκπόνησης διδακτορικών διατριβών-λοιπά 
θέματα ΑΔΑ: ΨΙΜΖ4653ΠΣ-0Ρ2 και ιδίως το εδ. 3, υπ' 
αριθμ. 164530/Ζ1 /03-10-2017 «Άμεσες ενέργειες και 
χρονοδιάγραμμα όσον αφορά τη λειτουργία των Ειδι¬ 
κών Λογαριασμών Κονδυλίων Έρευνας (Ε.Λ.Κ.Ε.) των 
Α.Ε.Ι. μετά τη δημοσίευση του ν. 4485/2017 (ΑΊ 14), υπ' 
αριθμ. 203446/Ζ1/22-11-2017 «Διευκρινίσεις σχετικά με 
την εφαρμογή διατάξεων του ν. 4485/2017 (ΑΊ 14), υπ' 
αριθμ. 227378/Ζ1 /22.12.2017 «Εφαρμογή των διατάξε¬ 
ων του ν. 4485/2017 (ΑΊ 14) για θέματα μεταπτυχιακών 
σπουδών». 

14. Τη συγκρότηση της Επιτροπής Μεταπτυχιακών 
Σπουδών του Πανεπιστημίου Κρήτης σε εφαρμογή του 
ν. 4485/2017 (ΦΕΚ 114/τ. Α') με ΑΔΑ: 6ΔΑΒ469Β7Γ-34Ε 

15. Την απόφαση της Συγκλήτου συνεδρίαση 384η/ 
08-03-2018 με την οποία εγκρίνεται η επανίδρυση του 
Προγράμματος Μεταπτυχιακών Σπουδών στις «Βυζαντι¬ 
νές και Μεσαιωνικές Σπουδές» του Τμήματος Ιστορίας 
και Αρχαιολογίας του Πανεπιστημίου Κρήτης σε εφαρ¬ 


μογή του ν. 4485/2017 (ΦΕΚ 114 Α') και σύμφωνα με την 
εισήγηση της με ημερομηνία 21-2-2018 συνεδρίασης της 
Συνέλευσης του Τμήματος Ιστορίας και Αρχαιολογίας, 
όπως αυτή διαβιβάζεται δια της Επιτροπής Μεταπτυχι¬ 
ακών Σπουδών του Ιδρύματος (συνεδρίαση με αριθμ. 
3/06.03.2018). 

16. Το απόσπασμα πρακτικών της Συνέλευσης του 
Τμήματος Ιστορίας και Αρχαιολογίας του Πανεπιστημίου 
Κρήτης (συνεδρίαση με ημερομηνία 21 -2-2018) σχετικά 
με την κατάρτιση του Κανονισμού Μεταπτυχιακών Σπου¬ 
δών του Προγράμματος Μεταπτυχιακών Σπουδών στις 
«Βυζαντινές και Μεσαιωνικές Σπουδές» του Τμήματος 
Ιστορίας και Αρχαιολογίας του Πανεπιστημίου Κρήτης 
και το απόσπασμα πρακτικών της με αριθμ. 3/06.03.2018 
συνεδρίασης της Επιτροπής Μεταπτυχιακών Σπουδών 
του Πανεπιστημίου Κρήτης. 

17. Το γεγονός ότι από τις διατάξεις της απόφασης 
αυτής δεν προκαλείται επιπλέον δαπάνη εις βάρος του 
κρατικού προϋπολογισμού, αποφασίζουμε: 

Εγκρίνουμε τον Κανονισμό Μεταπτυχιακών Σπουδών 
του Προγράμματος Μεταπτυχιακών Σπουδών στις «Βυ¬ 
ζαντινές και ΜεσαιωνικέςΣπουδές»τουΤμήματος Ιστο¬ 
ρίας και Αρχαιολογίας του Πανεπιστημίου Κρήτης, όπως 
αυτός κατατέθηκε και έχει ως ακολούθως: 

Άρθρο 1 

Σκοπός, γενικές διατάξεις και όργανα του 
Προγράμματος Μεταπτυχιακών Σπουδών 
«Βυζαντινές και Μεσαιωνικές Σπουδές» 

1.1 Το Π.Μ.Σ. στις Βυζαντινές και Μεσαιωνικές Σπουδές 
επιδιώκει σύμφωνα και με την απόφαση έγκρισης του να 
διευρύνει τις γνώσεις και να εμβαθύνει στη μελέτη της 
ιστορίας και του πολιτισμού του μεσαιωνικού κόσμου, 
αφενός μεν του Βυζαντίου, αφετέρου δε της δυτικής Ευ¬ 
ρώπης, με παράλληλη αναφορά, όταν κρίνεται εφικτό, 
τόσο στις περιοχές της βόρειας Βαλκανικής όσο και της 
ανατολικής Μεσογείου. Δεδομένης της αλληλεξάρτησης 
των βασικών βυζαντινολογικών κλάδων και του κλάδου 
της Μεσαιωνικής Ιστορίας της Δύσης οργανώνεται με¬ 
ταπτυχιακό πρόγραμμα τριών κατευθύνσεων με κοινά 
και επιλεγόμενα ανά κατεύθυνση σεμινάρια, εργαστήρια 
και ασκήσεις. 

Στόχος του προγράμματος είναι να εξοικειώσει φοι- 
τητές/τριες με τα προβλήματα και τις μεθόδους της 
ιστορικής ή/και της αρχαιολογικής έρευνας και να τους 
προετοιμάσει για την εκπόνηση πρωτότυπων ερευνητι¬ 
κών εργασιών σε θέματα Βυζαντινής Ιστορίας ή Μεσαιω¬ 
νικής Ιστορίας της Δύσης ή Βυζαντινής Αρχαιολογίας και 
Ιστορίας της ΒυζαντινήςΤέχνης. Σε αυτό το πλαίσιο απο¬ 
βλέπει στην κατάρτιση ερευνητών ικανών να επιδοθούν 
στη μελέτη και την επιστημονική αξιοποίηση ιστορικών 
πηγών και πρωτογενούς αρχαιολογικού υλικού. 

1.2 Η δομή, η οργάνωση και η λειτουργία του Π.Μ.Σ. 
στις Βυζαντινές και Μεσαιωνικές Σπουδές διέπονται από 
τις διατάξεις της ισχύουσας νομοθεσίας για τα Α.Ε.Ι. και 
για τις μεταπτυχιακές σπουδές [άρθρα 30, 31, 32, 33, 
34, 35, 36, 37, 43, 44, 45 του ν. 4485/2017 (ΦΕΚ 114/ 
τ. Α74-8-2017], από την απόφαση Έγκρισης του Π.Μ.Σ. 
στις Βυζαντινές και Μεσαιωνικές Σπουδές, από τον 

Εσωτερικό Κανονισμό Μεταπτυχιακών Σπουδών του 
Πανεπιστημίου Κρήτης, από τον Εσωτερικό Κανονισμό 
Λειτουργίας του Τμήματος Ιστορίας και Αρχαιολογίας 
του Πανεπιστημίου Κρήτης, καθώς και από τον παρόντα 
Κανονισμό. 

1.3 Για την οργάνωση και τη λειτουργία του Π.Μ.Σ. στις 
Βυζαντινές και Μεσαιωνικές Σπουδές αρμόδια όργανα εί¬ 
ναι η Σύγκλητοςτου Πανεπιστημίου Κρήτης, η Επιτροπή 
Μεταπτυχιακών Σπουδών του Πανεπιστημίου Κρήτης, η 
Συνέλευση του Τμήματος Ιστορίας και Αρχαιολογίας του 
Πανεπιστημίου Κρήτης, η Συντονιστική Επιτροπή (Σ.Ε.) 
του Π.Μ.Σ. στις Βυζαντινές και Μεσαιωνικές Σπουδές και 
ο Διευθυντής ή η Διευθύντρια του Π.Μ.Σ. στις Βυζαντι¬ 
νές και Μεσαιωνικές Σπουδές με τον/την αναπληρωτή/ 
τρία του. 

1.4 Η Συντονιστική Επιτροπή (Σ.Ε.) του Π.Μ.Σ. στις 
Βυζαντινές και Μεσαιωνικές Σπουδές απαρτίζεται από 
5 (πέντε) μέλη Δ.Ε.Π. του Τμήματος Ιστορίας και Αρχαι¬ 
ολογίας του Πανεπιστημίου Κρήτης, τα οποία έχουν 
αναλάβει μεταπτυχιακό έργο στο πλαίσιο του Π.Μ.Σ. 
στα γνωστικά αντικείμενα της Βυζαντινής Ιστορίας ή 
της Μεσαιωνικής Ιστορίας της Δύσης ή της Βυζαντινής 
Αρχαιολογίας και της Ιστορίαςτης ΒυζαντινήςΤέχνης.Τα 
μέλη της Σ.Ε. ορίζονται από τη Συνέλευση του Τ μήματος 
Ιστορίας και Αρχαιολογίας. 

1.5 Η Σ.Ε. είναι αρμόδια για την παρακολούθηση και 
τον συντονισμό της λειτουργίας του προγράμματος, 
αποφασίζει για τις αιτήσεις μερικής φοίτησης των με¬ 
ταπτυχιακών φοιτητών/τριών (μ.φ.) και εισηγείται στη 
Συνέλευση του Τμήματος για τις προβλεπόμενες από 
τον νόμο και τον παρόντα Κανονισμό περιπτώσεις δια¬ 
γραφής φοιτητών/τριών. 

1.6 Της Συντονιστικής Επιτροπής προεδρεύει ο Διευ¬ 
θυντής ή η Διευθύντρια του Π.Μ.Σ. στις Βυζαντινές και 
Μεσαιωνικές Σπουδές, χωρίς επιπλέον αμοιβή ή αποζη¬ 
μίωση για τη θέση αυτή. 

1.7 Ως Διευθυντής ή Διευθύντρια του Π.Μ.Σ. στις Βυ¬ 
ζαντινές και Μεσαιωνικές Σπουδές ορίζεται από τη Συ¬ 
νέλευση του Τμήματος Ιστορίας και Αρχαιολογίας μέλος 
Δ.Ε.Π., το οποίο διδάσκει ένα από τα γνωστικά αντικείμε¬ 
να του Π.Μ.Σ. και είναι μέλος της Σ.Ε. Ομοίως, η Συνέλευ¬ 
ση του Τμήματος Ιστορίας και Αρχαιολογίας ορίζει τον/ 
την αναπληρωτή/τρια του, που επίσης είναι μέλος της 
Σ.Ε. Ο/η Διευθυντής/τρια του Π.Μ.Σ. και ο/η αναπληρω- 
τής/τρια του ανήκουν στη βαθμίδα του καθηγητή ή του 
αναπληρωτή καθηγητή. Η θητεία του Διευθυντή ή της 
Διευθύντριας είναι διετής με δυνατότητα ανανέωσης. 
Ο Διευθυντής ή η Διευθύντρια του Π.Μ.Σ. δεν μπορεί 
να έχει περισσότερες από δύο (2) συνεχόμενες θητείες. 

1.8 Ο Διευθυντής ή η Διευθύντρια του Π.Μ.Σ. έχει την 
ευθύνη της ομαλής λειτουργίας του προγράμματος. 
Αποφασίζει και αναθέτει τα προσφερόμενα σεμινάρια, 
μαθήματα και ασκήσεις κάθε ακαδημαϊκού έτους. Κάνει 
τις προσκλήσεις επιστη μόνων κ.ά. για διαλέξεις. Επίσης, 
εγκρίνει τη συμμετοχή των μ.φ. του Π.Μ.Σ. στις Βυζαντι¬ 
νές και Μεσαιωνικές Σπουδές σε προσφερόμενα σεμι¬ 
νάρια συναφούς γνωστικού αντικειμένου άλλων Π.Μ.Σ. 
του Τμήματος ή άλλων Τμημάτων του Πανεπιστημίου 
Κρήτης, Τέλος, ορίζει μαζί με τη Συντονιστική Επιτροπή, 


ύστερα από αίτηση του μ.φ., τον καθηγητή ή την καθη- 
γήτρια για την επίβλεψη της διπλωματικής του εργασίας. 

1.9 Ο/Η Διευθυντής/ρια του Π.Μ.Σ., με τη σύμφωνη 
γνώμη της Σ.Ε., εισηγείται στη Συνέλευση του Τμήματος 
την πρόσκληση και τους όρους απασχόλησης επισκε¬ 
πτών καθηγητών και αφυπηρεσάντων μελών Δ.Ε.Π., για 
να διδάξουν στο Π.Μ.Σ. σύμφωνα με όσα ορίζονται στο 
άρθρο 36 § 5 και 6 του ν. 4485/2017. 

1.10 0 Διευθυντής ή η Διευθύντρια του Π.Μ.Σ. εισηγεί- 
ται στη Σ.Ε. για τις προβλεπόμενες από τον Νόμο και τον 
παρόντα Κανονισμό περιπτώσεις διαγραφής φοιτητών/ 
τριών. 

1.11 Ο Διευθυντής ή η Διευθύντρια του Π.Μ.Σ. ασκεί 
όλες τις επιμέρους αρμοδιότητες που απορρέουν από 
τον παρόντα Κανονισμό και εισηγείται στα αρμόδια 
όργανα του Ιδρύματος για κάθε θέμα που αφορά στην 
αποτελεσματική λειτουργία του προγράμματος. 

1.12 Οι διατάξεις του Κανονισμού Λειτουργίας του 
Π.Μ.Σ. στις Βυζαντινές και Μεσαιωνικές Σπουδές, όπως 
αυτές αναλύονται παρακάτω, εξειδικεύουν και συμπλη¬ 
ρώνουν το νομοθετικό πλαίσιο που διέπει τις μεταπτυ¬ 
χιακές σπουδές και ρυθμίζουν θέματα λειτουργίας του 
Π.Μ.Σ. στις Βυζαντινές και Μεσαιωνικές Σπουδές, τα 
οποία δεν ρυθμίζονται από την κείμενη νομοθεσία, αλλά 
είτε παρέχονται για αυτά σχετικές εξουσιοδοτήσεις από 
τον νόμο, είτε ρυθμίζονται με αποφάσεις της Επιτροπής 
Μεταπτυχιακών Σπουδών του Πανεπιστημίου Κρήτης 
και της Συνέλευσης του Τμήματος Ιστορίας και Αρχαιο¬ 
λογίας του Πανεπιστημίου Κρήτης. 

1.13 Κάθε οργανωτικό, διοικητικό, φοιτητικό, εκπαι¬ 
δευτικό ή ακαδημαϊκό ζήτημα του Π.Μ.Σ. στις Βυζαντινές 
και Μεσαιωνικές Σπουδές, του οποίου η ρύθμιση δεν 
προβλέπεται από την κείμενη νομοθεσία, ούτε από τις 
αποφάσεις των παραπάνω αρμοδίων οργάνων και τον 
παρόντα Εσωτερικό Κανονισμό Λειτουργίας του Π.Μ.Σ. 
στις Βυζαντινές και Μεσαιωνικές Σπουδές, αρμόδια να 
το διευθετήσει είναι η Συνέλευση του Τμήματος Ιστορίας 
και Αρχαιολογίας του Πανεπιστημίου Κρήτης. 

Άρθρο 2 

Δομή του Π.Μ.Σ. στις Βυζαντινές 
και Μεσαιωνικές Σπουδές 
Δίπλωμα Μεταπτυχιακών Σπουδών στις 
Βυζαντινές και Μεσαιωνικές Σπουδές (Δ.Μ.Σ.) 

2.1 Το Π.Μ.Σ. στις Βυζαντινές και Μεσαιωνικές Σπουδές 
απονέμει Δίπλωμα Μεταπτυχιακών Σπουδών (Δ.Μ.Σ.) σε 
όσους/ες μ.φ. ολοκληρώνουν επιτυχώςτις υποχρεώσεις 
που απορρέουν από την παρακολούθηση του Π.Μ.Σ. σε 
έναν από τους εξής τομείς ειδίκευσης: (α) Βυζαντινή Ιστο¬ 
ρία, (β) Μεσαιωνική Ιστορία της Δύσης και (γ) Βυζαντινή 
Αρχαιολογία και Ιστορία της ΒυζαντινήςΤέχνης. 

2.2 Το Δ.Μ.Σ. υπογράφεται από τον/την Πρύτανη, τον/ 
την Πρόεδρο και τον Προϊστάμενο ή την Προϊσταμένη 
της ΓραμματείαςτουΤμήματος Ιστορίας και Αρχαιολογίας. 

2.3 Ο τύπος του Δ.Μ.Σ. είναι αυτός που προβλέπεται 
από τον Εσωτερικό Κανονισμό Μεταπτυχιακών Σπουδών 
του Πανεπιστημίου Κρήτης. 

2.4 Η απονομή του Δ.Μ.Σ. γίνεται από τον/την Πρόε¬ 
δρο του Τμήματος Ιστορίας και Αρχαιολογίας. Στον/την 

απόφοιτο του Π.Μ.Σ. χορηγείται, εφόσον ζητηθεί, πριν 
από την απονομή, βεβαίωση περάτωσης σπουδών. 

Άρθρο 3 

Προκήρυξη θέσεων μ.φ. - Προϋποθέσεις 
συμμετοχής στις εξετάσεις και διαδικασία 
επιλογής 

3.1 Οι εισαγωγικές εξετάσεις στο Π.Μ.Σ. στις Βυζαντινές 
και Μεσαιωνικές Σπουδές διενεργούνται μία φορά τον 
χρόνο, στην αρχή του εαρινού εξαμήνου. Οι εξετάσεις 
προκηρύσσονται μετά από απόφαση της Συνέλευσης 
του Τμήματος Ιστορίας και Αρχαιολογίας με ανακοινώ¬ 
σεις στην ιστοσελίδα του τμήματος και στον ιστότοπο 
της «Δι@ύγειας». Στις ίδιες ανακοινώσεις προσδιορίζεται 
η εξεταστέα ύλη και ο αριθμός των φοιτητών/τριών που 
γίνεται δεκτός. 

3.2 Οι εξετάσεις διενεργούνται στην ελληνική γλώσσα. 

3.3 Ο αριθμός των εισαγόμενων φοιτητών/τριών στο 
Π.Μ.Σ. στις Βυζαντινές και Μεσαιωνικές Σπουδές ορίζεται 
κατ’ ανώτατο όριο σε δεκαοκτώ (18). Ως υπεράριθμοι/ες 
μπορούν να εγγραφούν φοιτητές/ριες σύμφωνα με τις 
προβλέψειςτου άρθρου 34 παρ. 8 του ν. 4485/2017, και 
μόνο δύο (2) κατ’ έτος. Ημεδαποί και αλλοδαποί υπότρο¬ 
φοι του Ι.Κ.Υ., καθώς και αλλοδαποί υπότροφοι άλλων 
θεσμικών φορέων, εγγράφονται στο Π.Μ.Σ. στις Βυζα¬ 
ντινές και Μεσαιωνικές Σπουδές χωρίς εξετάσεις και δεν 
συνυπολογίζονται στον αριθμό των εισακτέων. Επίσης 
γίνονται δεκτοί χωρίς εξετάσεις κάτοχοι μεταπτυχιακού 
ή διδακτορικού διπλώματος, ύστερα από αιτιολογημένη 
εισήγηση της Σ.Ε. που επικυρώνεται από τη Συνέλευση. 

3.4 Δεκτοί ως υποψήφιοι στο πρόγραμμα μεταπτυ¬ 
χιακών σπουδών για την απόκτηση του Μ.Δ.Ε. στις 
Βυζαντινές και Μεσαιωνικές Σπουδές γίνονται πτυχι- 
ούχοι Τμημάτων Ιστορίας, Ιστορίας και Αρχαιολογίας, 
Φιλολογίας, Φιλοσοφικών και Κοινωνικών Σπουδών, 
Κοινωνικής Ανθρωπολογίας ή Εθνολογίας ελληνικών ή 
αναγνωρισμένων ομοταγών Α.Ε.Ι. της αλλοδαπής. Πέραν 
αυτών στην κατεύθυνση της Βυζαντινής Αρχαιολογίας 
και Ιστορίας της Βυζαντινής Τέχνης γίνονται δεκτοί και 
πτυχιούχοι των Τμημάτων Αρχιτεκτονικής ελληνικών ή 
αναγνωρισμένων ομοταγών Α.Ε.Ι. της αλλοδαπής. Πτυ- 
χιούχοι άλλων από τα παραπάνω οριζόμενα τμήματα 
της ημεδαπής και της αλλοδαπής γίνονται δεκτοί κατά 
περίπτωση και μόνο ύστερα από σχετική απόφαση της 
Σ.Ε. του Π.Μ.Σ. στις Βυζαντινές και Μεσαιωνικές Σπουδές, 
εφόσον το πτυχίο τους προέρχεται από τμήμα συγγενές 
με το γνωστικό αντικείμενο του Π.Μ.Σ. στις Βυζαντινές 
και Μεσαιωνικές Σπουδές ή εφόσον προκύπτει από το 
πτυχίο τους ότι έχουν παρακολουθήσει ικανό αριθμό 
σχετικών μαθημάτων. Απαραίτητη προϋπόθεση για την 
εισαγωγή στο Π.Μ.Σ. αποτελεί επίσης η επαρκής γνώση 
μίας τουλάχιστον γλώσσας πέραν της γλώσσας διεξα¬ 
γωγής του Π.Μ.Σ. 

3.5 Δ.Μ.Σ. δεν απονέμεται σε φοιτητή/τρια, του/της 
οποίου/ας ο τίτλος σπουδών πρώτου κύκλου από ίδρυ¬ 
μα της αλλοδαπής δεν έχει αναγνωριστεί από το Διεπι¬ 
στημονικό Οργανισμό Αναγνώρισης Τίτλων Ακαδημαϊ¬ 
κών και Πληροφόρησης (Δ.Ο.Α.Τ.Α.Π.), σύμφωνα με το 
ν. 3328/2005 (Α' 80). 


3.6 Για τους/τις αλλοδαπούς/ές υποψηφίους/ες που 
δεν κατέχουν πτυχίο ελληνικού πανεπιστημίου απαραί¬ 
τητη προϋπόθεση, εκτός από την αναγνώριση του πτυχί¬ 
ου τους, είναι η επαρκής γνώση της ελληνικής γλώσσας. 

3.7 Οι υποψήφιοι/ες οφείλουν να καταθέσουν: 

α. Αίτηση συμμετοχής στις εξετάσεις του Π.Μ.Σ. στις 
Βυζαντινές και Μεσαιωνικές Σπουδές 
β. Επικυρωμένο αντίγραφο του πτυχίου συνοδευόμενο 
για τους πτυχιούχους Πανεπιστημίων του εξωτερικού 
από επίσημη μετάφραση και πιστοποιητικό αντιστοιχίας 
ή ισοτιμίας από τον Δ.Ο.Α.Τ.Α.Π. 

γ. Πιστοποιητικό σπουδών με αναλυτική βαθμολογία 
προπτυχιακών μαθημάτων, στο οποίο αναγράφεται και ο 
βαθμός πτυχίου. 

δ. Βιογραφικό σημείωμα στο οποίο αναφέρονται ανα¬ 
λυτικά οι σπουδές, η επιστημονική δραστηριότητα, η δι- 
δακτική/επαγγελματική εμπειρία και η ευρύτερη κοινω¬ 
νική δραστηριότητα του υποψήφιου ή της υποψήφιας, 
ε. Αντίγραφα πιστοποιητικών γνώσης ξένων γλωσσών, 
στ. Γραπτή ερευνητική πρόταση (μέχρι 1.000 λέξεις) 
για ένα θέμα Βυζαντινής Ιστορίας ή Μεσαιωνικής Ιστο¬ 
ρίας της Δύσης ή Βυζαντινής Αρχαιολογίας ή Ιστορίας 
της Βυζαντινής Τέχνης. 

ζ. Φωτοτυπία δελτίου αστυνομικής ταυτότητας, 
η. Κάθε άλλο έργο ή δραστηριότητα που κατά την κρί¬ 
ση του/της υποψηφίου/ας θα βοηθούσε στην επιλογή 
του/της (συστατικές επιστολές, δημοσιεύσεις, πτυχιακές 
ή σεμιναριακές εργασίες κ.ά.). 

θ. Πιστοποιητικό επάρκειας ελληνικής γλώσσας για 
τους αλλοδαπούς/ές υποψηφίους/ες. 

3.8 Οι αιτήσεις και τα απαραίτητα δικαιολογητικά κα¬ 
τατίθενται εμπρόθεσμα στη Γραμματεία του Τμήματος 
Ιστορίας και Αρχαιολογίας, η οποία, αφού ελέγξει την 
πληρότητά τους, τα διαβιβάζει στην Εξεταστική Επιτροπή. 

3.9 Οι εξετάσεις διενεργούνται από Εξεταστική Επι¬ 
τροπή, η οποία είναι τουλάχιστον τριμελής και ορίζεται 
από τη Σ. Ε. του Π.Μ.Σ. στις Βυζαντινές και Μεσαιωνικές 
Σπουδές. Αυτή απαρτίζεται από μέλη Δ.Ε.Π. του Τμήμα¬ 
τος Ιστορίας και Αρχαιολογίας. 

3.10 Η Εξεταστική Επιτροπή παραλαμβάνει και ελέγχει 
τα δικαιολογητικά των υποψηφίων και διενεργεί τη δι¬ 
αδικασία επιλογής των μ.φ. Η επιλογή γίνεται σύμφωνα 
με την απόφαση Έγκρισης του Π.Μ.Σ. στις Βυζαντινές 
και Μεσαιωνικές Σπουδές. Η διαδικασία περιλαμβάνει 
συνέντευξη, προφορικές και γραπτές εξετάσεις. Ειδικό¬ 
τερα συνεκτιμώνται τα παρακάτω: 

α. Βαθμός πτυχίου του/της υποψηφίου/ας με συντε¬ 
λεστή 1. 

β. Προφορική συνέντευξη του/της υποψηφίου/ας με 
συντελεστή 2. 

γ. Γραπτή εξέταση του/της υποψηφίου/ας στη Βυζαντι¬ 
νή Ιστορία και την Ιστορία της μεσαιωνικής Δύσης ή στη 
Βυζαντινή Αρχαιολογία και την Ιστορία της Βυζαντινής 
Τέχνης με συντελεστή 2. 

δ. Προφορική εξέταση του/της υποψηφίου/ας στη 
Βυζαντινή Ιστορία και την Ιστορία της Μεσαιωνικής Δύ¬ 
σης ή στη Βυζαντινή Αρχαιολογία και την Ιστορία της 
Βυζαντινής Τέχνης με συντελεστή 2. 

ε. Γραπτή εξέταση του/της υποψηφίου/ας σε μια ευ¬ 
ρωπαϊκή γλώσσα της επιλογής του/της υποψηφίου/ας 
με συντελεστή 1. 

στ. Γραπτή ερευνητική πρόταση του/της υποψηφίου/ 
ας με συντελεστή 0.5. 

Όλες οι παραπάνω βαθμολογήσεις γίνονται σε δεκά- 
βαθμη κλίμακα. 

3.11 Προϋπόθεση για να γίνει δεκτός ο/η υποψήφιος/α 
είναι να βαθμολογηθεί με τη βάση (5 με άριστα το 10) σε 
όλες τις εξετάσεις (συνέντευξη, προφορική και γραπτή 
εξέταση, ξένη γλώσσα) και να συγκεντρώσει τουλάχι¬ 
στον 60 μονάδες επί του συνόλου των 85. 

3.12 Η Εξεταστική Επιτροπή βαθμολογεί τις προφο¬ 
ρικές και γραπτές εξετάσεις, συνεκτιμά τον φάκελο των 
υποψηφίων, καταρτίζει τον πίνακα των επιτυχόντων 
και συντάσσει το πρακτικό των εξετάσεων εντός τριών 
ημερών. 

3.13 Ο τελικός πίνακας των επιτυχόντων εγκρίνεται 
από τη Συνέλευση του Τμήματος Ιστορίας και Αρχαιο¬ 
λογίας και ανακοινώνεται από τη Γραμματεία του Τμή¬ 
ματος Ιστορίας και Αρχαιολογίας. Οι επιτυχόντες/ούσες 
οφείλουν να εγγραφούν στο Π.Μ.Σ. στις Βυζαντινές και 
Μεσαιωνικές Σπουδές εντός δέκα (10) ημερών από την 
ανακοίνωση του πίνακα επιτυχόντων 

3.14 Έγγραφη ένσταση κατά του πίνακα των επιτυ- 
χόντων μπορεί να γίνει μέσα σε δέκα (10) ημέρες από 
την ημερομηνία της ανακοίνωσης του. Η ένσταση, που 
πρέπει να είναι αιτιολογημένη και συγκεκριμένη, κρί- 
νεται τελεσίδικα από επιτροπή στην οποία μετέχουν ο 
Διευθυντής ή η Διευθύντρια του Π.Μ.Σ. στις Βυζαντινές 
και Μεσαιωνικές Σπουδές, ο/η Πρόεδρος τουΤμήματος 
Ιστορίας και Αρχαιολογίας, καθώς και ένα μέλος Δ.Ε.Π. 
που διδάσκει στο Π.Μ.Σ. στις Βυζαντινές και Μεσαιωνικές 
Σπουδές. 

3.15 Στερούνται του δικαιώματος συμμετοχής στο 
Π.Μ.Σ. στις Βυζαντινές και Μεσαιωνικές Σπουδές όσοι/ 
όσες είναι παράλληλα εγγεγραμμένοι/ες σε άλλο Π.Μ.Σ. 
της ημεδαπής. 

3.16 0 μέγιστος αριθμός μ.φ. ανά διδάσκοντα ορίζεται 
σε 10 (δέκα). Ο μέγιστος αριθμός μ.φ. στο Π.Μ.Σ. δεν 
πρέπει να υπερβαίνει το 1/10 του συνόλου των προπτυ¬ 
χιακών φοιτητών τουΤμήματος. 

Άρθρο 4 

Διάρκεια σπουδών 

4.1 Ο κύκλος κανονικών σπουδών του Π.Μ.Σ. στις Βυ¬ 
ζαντινές και Μεσαιωνικές Σπουδές έχει διάρκεια τεσσά¬ 
ρων (4) εξαμήνων. 

4.2 Η μέγιστη διάρκεια σπουδών για την απόκτηση του 
Μ.Δ.Ε., πέραν των τεσσάρων (4) εξαμήνων, είναι τέσσερα 
(4) επιπλέον εξάμηνα. 

4.3 Στην περίπτωση κατά την οποία μ.φ. βρίσκεται στο 
στάδιο συγγραφής της Μεταπτυχιακής Διπλωματικής 
Εργασίας και δεν την ολοκληρώσει εντός της προβλεπό- 
μενης από τον παρόντα Κανονισμό ανώτατης διάρκειας 
σπουδών δικαιούται να υποβάλει άπαξ αιτιολογημένη 
αίτηση για παράταση των σπουδών του/της προς τη 
Συνέλευση του Τμήματος Ιστορίας και Αρχαιολογίας, 
η οποία αποφασίζει ύστερα από σχετική εισήγηση του 


επιβλέποντα καθηγητή/τριας και της Σ.Ε. του Π.Μ.Σ. Η 
παράταση δεν μπορεί να είναι μεγαλύτερη από δύο (2) 
συνεχόμενα ακαδημαϊκά εξάμηνα. 

4.4 Εάν μ.φ. δεν έχει περατώσει επιτυχώς τις υποχρε¬ 
ώσεις που απορρέουν από την παρακολούθηση του 
Π.Μ.Σ. στις Βυζαντινές και Μεσαιωνικές Σπουδές εντός 
της προβλεπόμενης από τον παρόντα Κανονισμό μέγι- 
στης διάρκειας σπουδών διαγράφεται από το Π.Μ.Σ. στις 
Βυζαντινές και Μεσαιωνικές Σπουδές μετά από απόφαση 
της Συνέλευσης του Τμήματος. Η διαγραφή κοινοποιεί¬ 
ται στον/στην ενδιαφερόμενο/η από τη Γραμματεία του 
Τμήματος Ιστορίας και Αρχαιολογίας. 

4.5 Ο/Η μ.φ. δικαιούται άπαξ και με αιτιολογημένη αί¬ 
τηση του/της να ζητήσει για αποδεδειγμένα σοβαρούς 
λόγους αναστολή των σπουδών του/της από τη Συνέ¬ 
λευση, τουΤμήματος Ιστορίας και Αρχαιολογίας. Η Συ¬ 
νέλευση τουΤμήματος αποφασίζει ύστερα από σχετική 
προφορική εισήγηση του Διευθυντή ή της Διευθύντριας 
του Π.Μ.Σ. στις Βυζαντινές και Μεσαιωνικές Σπουδές την 
έγκριση ή την απόρριψη της αίτησης αναστολής σπου¬ 
δών του/της. 

4.6 Η ανώτατη διάρκεια της αναστολής σπουδών που 
μπορεί να εγκρίνει η Συνέλευση είναι δύο (2) εξάμηνα 
και δεν υπολογίζεται στη χρονική διάρκεια της φοίτησης 
του/της μ.φ. Η αναστολή μπορεί να διακοπεί ύστερα από 
αίτηση επανεγγραφής του/της μ.φ. 

4.7 Ο/η μ.φ. μετά το πέρας της εγκεκριμένης αναστο¬ 
λής υποχρεούται να υποβάλει αίτηση επανεγγραφής 
του/της. 

4.8 Ο/Η μ.φ. δικαιούται, σε ειδικές περιπτώσεις, να 
έχει ύστερα από αίτηση του προς τη Σ.Ε. του Π .Μ.Σ. στις 
Βυζαντινές και Μεσαιωνικές Σπουδές τη δυνατότητα με¬ 
ρικής φοίτησης. Ως ειδικές περιπτώσεις, για τις οποίες 
ο/η μ.φ. οφείλει να προσκομίσει όλα τα αναγκαία δικαι- 
ολογητικά, θεωρούνται οι εργασιακές υποχρεώσεις, οι 
οικογενειακές υποχρεώσεις και οι λόγοι υγείας, καθώς 
και κάθε άλλη ειδική περίπτωση την οποία εγκρίνει η 
Σ. Ε. του Π.Μ.Σ. Ο/Η Διευθυντής/τρια του Π.Μ.Σ. μαζί με 
τη Συντονιστική Επιτροπή προσδιορίζει ανά εξάμηνο 
τις εκάστοτε υποχρεώσεις μερικής φοίτησης του/της 
μεταπτυχιακού φοιτητή/τήτριας. Η διάρκεια της μερι¬ 
κής φοίτησης δεν μπορεί να υπερβαίνει το διπλάσιο της 
διάρκειας φοίτησης, όπως ορίζεται στην παράγραφο 4.1 
και 4.2 του παρόντος Κανονισμού 

Άρθρο 5 

Διδασκαλία, φοίτηση, εξετάσεις και 
βαθμολόγηση για την απόκτησή του Δ.Μ.Σ. στις 
Βυζαντινές και Μεσαιωνικές Σπουδές 

5.1 Για την απόκτηση του Δ.Μ.Σ. στις Βυζαντινές και 
Μεσαιωνικές Σπουδές ο/η μ.φ. είναι υποχρεωμένος/η: 
α) να συμμετάσχει επιτυχώς σε πέντε (5) ειδικά μετα¬ 
πτυχιακά σεμινάρια και να συντάξει γραπτή σεμιναρι- 
ακή εργασία, β) να παρακολουθήσει επιτυχώς τρεις (3) 
ασκήσεις ή εργαστήρια, γ) να παρακολουθήσει ειδικό 
σεμινάριο «Μεθοδολογία Αρχειακής και Βιβλιογραφικής 
Τεκμηρίωσης» και δ) να συντάξει, να παραδώσει και να 
παρουσιάσει προφορικά δημοσίως τελική μεταπτυχιακή 
εργασία. 

Συγκεκριμένα: 

α) Οι μ.φ. της Βυζαντινής Ιστορίας οφείλουν να ολο¬ 
κληρώσουν υποχρεωτικώς τρία σεμινάρια Βυζαντινής 
Ιστορίας και να επιλέξουν άλλα δύο από τα προσφερό- 
μενα στις άλλες κατευθύνσειςτου Προγράμματος ή από 
άλλο Π.Μ.Σ. του Τμήματος Ιστορίας και Αρχαιολογία με 
τη σύμφωνη γνώμη της Σ.Ε. του Π.Μ.Σ. 

β) Οι μ.φ. της κατεύθυνσης Ιστορίας της Μεσαιωνι¬ 
κής Δύσης οφείλουν να ολοκληρώσουν υποχρεωτικώς 
δύο σεμινάρια Ιστορίας της Μεσαιωνικής Δύσης και ένα 
Βυζαντινής Ιστορίας και να επιλέξουν άλλα δύο από τις 
άλλες κατευθύνσεις του προγράμματος ή και από άλλο 
Π.Μ.Σ. του Τμήματος Ιστορίας και Αρχαιολογίας με τη 
σύμφωνη γνώμη της Σ.Ε. του Π.Μ.Σ. 

γ) Οι μ.φ. με κατεύθυνση Βυζαντινή Αρχαιολογία και 
Ιστορία της Βυζαντινής Τέχνης οφείλουν να ολοκληρώ¬ 
σουν τρία σεμινάρια της κύριας κατεύθυνσης και να επι- 
λέξουν άλλα δύο από τα προσφερόμενα στο οικείο ΠΜΣ 
ή σε άλλο ΠΜΣ του Τμήματος Ιστορίας και Αρχαιολογίας, 
με τη σύμφωνη γνώμη της Σ.Ε. 

δ) Ολοι/ες οι μ.φ. πρέπει να συμμετάσχουν επιτυχώς 
σε τρεις ασκήσεις ή εργαστήρια, τα οποία προσφέρονται 
είτε από το Π.Μ.Σ στις Βυζαντινές και Μεσαιωνικές Σπου¬ 
δές, είτε σε συνεργασία με διδάσκοντες άλλων Π.Μ.Σ. 
τουΤμήματος Ιστορίας και Αρχαιολογίας ή Π.Μ.Σ. άλλων 
Τμημάτων του Πανεπιστημίου Κρήτης. 

5.2 Για την απόκτηση του Δ.Μ.Σ. ο/η μ.φ. απαιτείται να 
συγκεντρώσει κατά τον διετή κύκλο σπουδών εκατόν 
είκοσι (120) πιστωτικές μονάδες Ε(ΙΤ5, οι οποίες κατα- 
νέμονται όπως παρακάτω. 

5.3 Η διάρκεια διδασκαλίας των μεταπτυχιακών σεμι¬ 
ναρίων είναι τρεις (3) ώρες εβδομαδιαίως επί δεκατρείς 
(13) εβδομάδες. 

5.4 Τα σεμινάρια και τα μαθήματα παρακολουθούν 
κατ' ανώτατο όριο είκοσι (20) φοιτητές/ήτριες. 

5.5 Η γλώσσα διδασκαλίας και συγγραφής των σεμινα- 
ριακών εργασιών και της Διπλωματικής Μεταπτυχιακής 
Εργασίας του Π. Μ.Σ. στις Βυζαντινές και Μεσαιωνικές 
Σπουδές είναι η ελληνική. Σε ειδικές περιπτώσεις αλλο¬ 
δαπών φοιτητών και ύστερα από αίτηση τους και σχετική 
απόφαση της Σ.Ε. μπορεί να οριστεί άλλη γλώσσα συγ¬ 
γραφής των παραπάνω εργασιών διάφορη της ελληνικής. 

5.6 Τα θέματα των προσφερόμενων σεμιναρίων επι¬ 
λέγουν οι διδάσκοντες/ουσες στο πλαίσιο της Σ.Ε. του 
Π.Μ.Σ. στις Βυζαντινές και Μεσαιωνικές Σπουδές ή σε 
συνεργασία με αυτήν, αν δεν είναι μέλη της. 

5.7 Την ευθύνη της επιλογής των επιμέρους θεμα¬ 
τικών κατευθύνσεων, της μεθόδου, των ενδεχόμενων 
πρακτικών ασκήσεων και εν γένει του τρόπου οργά¬ 
νωσης, διεξαγωγής και εξέτασης του σεμιναρίου ή του 
μαθήματος έχει αποκλειστικά ο/η εκάστοτε διδάσκων/ 
ουσατο σεμινάριο, το εργαστήριο ή την άσκηση.Τα θέ¬ 
ματα των σεμιναριακών εργασιών επιλέγονται από τους 
μ.φ. με την καθοδήγηση του/της διδάσκοντα/ουσας. 
Κατά τη διάρκεια κάθε σεμιναρίου και σύμφωνα με τον 
προγραμματισμό του κάθε διδάσκοντα/ουσας, όλοι/ες 
οι μ.φ. που παρακολουθούν το σεμινάριο οφείλουν να 
παρουσιάσουν προφορικά την εργασία τους. Οι γραπτές 
σεμιναριακές εργασίες πρέπει να παραδίδονται το αργό¬ 


τερο πριν από την αρχή των μεταπτυχιακών μαθημάτων 
του επόμενου εξαμήνου. Σεμινάριο που δεν κατατέθηκε 
έγκαιρα γίνεται δεκτό από τον/τη διδάσκοντα/ουσα κατά 
την κρίση του/της και μόνο ύστερα από αιτιολόγηση της 
καθυστέρησης από τον/την φοιτητή/ήτρια. 

5.8 Στα σεμιναριακά μαθήματα η επίδοση του/της 
φοιτητή/ήτριας κρίνεται συνολικά από την προφορική 
παρουσίαση, την ποιότητα της γραπτής σεμιναριακής 
εργασίας και την ενεργό συμμετοχή στη διάρκεια των 
σεμιναρίων. 

Κάθε σεμιναριακή εργασία βαθμολογείται σε κλίμακα 
ένα-δέκα (1 -10). Προβιβάσιμος βαθμός είναι το έξι (6). 

5.9 Κάθε σεμινάριο αντιστοιχεί σε δώδεκα (12) πιστω¬ 
τικές μονάδες Ε(ΙΤ5 (π.μ.) και κάθε άσκηση ή εργαστήριο 
αντιστοιχεί σε έξι (6) π.μ. Το ειδικό σεμινάριο «Μεθο¬ 
δολογία Αρχειακής και Βιβλιογραφικής Τεκμηρίωσης» 
αντιστοιχεί σε 12 π.μ. 

5.10 Σε εξαιρετικές περιπτώσεις και μόνον με σχετική 
απόφαση της Συνέλευσης του Τμήματος, ύστερα από 
σχετική εισήγηση της Σ.Ε. του Π.Μ.Σ., προβλέπεται η 
διδασκαλία μαθημάτων ή σεμιναρίων με μέσα εξ απο- 
στάσεως εκπαίδευσης, με τη χρήση ηλεκτρονικών μέ¬ 
σων (ηλεκτρονική πλατφόρμα κλειστού κυκλώματος). Η 
συνολική διάρκεια της εξ αποστάσεως εκπαίδευσης δεν 
μπορεί να υπερβαίνει τις εννέα (9) ώρες από το σύνολο 
των δεκατριών τρίωρων του κάθε σεμιναρίου. 

5.11 Ο/Η μ.φ. του Π. Μ.Σ. στις Βυζαντινές και Μεσαι¬ 
ωνικές Σπουδές οφείλει να συντάξει, να παραδώσει και 
να υποστηρίξει δημοσίως στο Τμήμα Ιστορίας και Αρ¬ 
χαιολογίας τελική μεταπτυχιακή εργασία. Το θέμα της 
εργασίας πρέπει να αφορά στο γνωστικό αντικείμενο 
της κύριας κατεύθυνσης και μπορεί να οριστεί στο 3ο 
εξάμηνο σπουδών του/της μ.φ., εφόσον ο/η μ.φ. έχει 
ολοκληρώσει επιτυχώς τις υποχρεώσεις των πρώτων δύο 
εξαμήνων. Η εκπόνηση και η επιτυχής υποστήριξη της 
τελικής μεταπτυχιακής εργασίας αντιστοιχεί σε τριάντα 
(30) πιστωτικές μονάδες Ε(ΙΤ5. 

5.12 Η εργασία συντάσσεται στην ελληνική γλώσσα, 
εκτός αν συμφωνήσουν διαφορετικά ο/η επιβλέπων/ 
ουσα καθηγητής/ήτρια (βλ. παρ. 5.5 του παρόντος Κανο¬ 
νισμού) και ο/η μ.φ, και εφόσον συναινέσει η Συνέλευση 
του Τμήματος Ιστορίας και Αρχαιολογίας. Ο προβλεπό- 
μενος αριθμός των λέξεων για την τελική μεταπτυχιακή 
εργασία δεν μπορεί να είναι μικρότερος των 20.000 και 
μεγαλύτερος των 25.000 λέξεων. 

5.13 Η Συντονιστική Επιτροπή (Σ.Ε.) του Π.Μ.Σ., ύστερα 
από αίτηση του υποψηφίου, στην οποία αναγράφεται ο 
προτεινόμενος τίτλος της Μεταπτυχιακής Διπλωματικής 
Εργασίας και ο επιβλέπων καθηγητής ή η επιβλέπουσα 
καθηγήτρια που προτείνεται, και στην οποία επισυνά¬ 
πτεται περίληψη της προτεινόμενης εργασίας, ορίζει τον 
επιβλέποντα ή την επιβλέπουσα αυτήν και συγκροτεί την 
τριμελή εξεταστική επιτροπή για την έγκριση της εργα¬ 
σίας, ένα από τα μέλη της οποίας είναι και ο επιβλέπων 
καθηγητής ή η επιβλέπουσα καθηγήτρια. Για να εγκριθεί 
η εργασία ο φοιτητής οφείλει να την υποστηρίξει ενώ¬ 
πιον της εξεταστικής επιτροπής. 

5.14 Μέλη της τριμελούς εξεταστικής επιτροπής είναι ο 
επιβλέπων καθηγητής ή η επιβλέπουσα καθηγήτρια της 

τελικής μεταπτυχιακής εργασίας και δύο (2) ακόμη μέλη, 
τα οποία ορίζει η Συνέλευση του Τμήματος, ύστερα από 
πρόταση του/της επιβλέποντος/ουσας καθηγητή/ήτριας, 
σύμφωνα με όσα προβλέπει η κείμενη νομοθεσία. 

5.15 Οι μεταπτυχιακές διπλωματικές εργασίες, εφόσον 
εγκριθούν από την εξεταστική επιτροπή, αναρτώνται 
υποχρεωτικά στον διαδικτυακό τόπο της οικείας Σχολής 
και της Βιβλιοθήκης του Πανεπιστημίου Κρήτης. 

5.16 Η εκπόνηση της τελικής μεταπτυχιακής εργασίας 
οφείλει να ολοκληρωθεί με το πέρας των τεσσάρων (4) 
εξαμήνων σπουδών. Η μέγιστη χρονική διάρκεια στην 
οποία πρέπει να ολοκληρωθεί είναι η οριζόμενη στο 
άρθρο 4.2 του παρόντος Εσωτερικού Κανονισμού. Ως 
ολοκλήρωση της εργασίας νοείται η κατάθεση της στον 
επιβλέποντα καθηγητή ή στην επιβλέπουσα καθηγήτρια 
στην ολοκληρωμένη της μορφή για διορθώσεις. 

Μετά το πέρας της εκπόνησης της τελικής μεταπτυχι¬ 
ακής εργασίας και τη διόρθωση της από τον επιβλέπο- 
ντα καθηγητή ή την επιβλέπουσα καθηγήτρια, ο/η μ.φ. 
καταθέτει την εργασία του και στα άλλα δύο μέλη της 
τριμελούς εξεταστική επιτροπής και την παρουσιάζει 
σε ειδική συνεδρίασή της, η οποία ανακοινώνεται τρεις 
(3) τουλάχιστον ημέρες πριν στο Τμήμα Ιστορίας και 
Αρχαιολογίας και είναι ανοικτή τόσο στην ακαδημαϊκή 
κοινότητα όσο και στο ευρύτερο κοινό. 

Κατά τη διαδικασία παρουσίασης της τελικής μετα¬ 
πτυχιακής εργασίας προεδρεύει ο επιβλέπων καθηγη¬ 
τής ή η επιβλέπουσα καθηγήτρια. Ο/η μ.φ. παρουσιά¬ 
ζει προφορικά την εργασία του/της και στη συνέχεια 
οφείλει να απαντήσει στις ερωτήσεις και παρατηρήσεις 
των μελών της τριμελούς εξεταστικής επιτροπής. Στο 
τέλος της παρουσίασης και ύστερα από τη συζήτηση της 
τελικής μεταπτυχιακής εργασίας, η τριμελής επιτροπή 
συνεδριάζει χωρίς την παρουσία του/της εξεταζόμενου/ 
ης και του κοινού, και αξιολογεί την τελική μεταπτυχιακή 
εργασία με βαθμολογική κλίμακα ένα-δέκα (1-10) και 
βάση το έξι (6)). Τέλος, η τριμελής εξεταστική επιτροπή 
ανακοινώνει στον/στην κρινόμενο/η μ.φ. την απόφαση 
της, συντάσσει και υπογράφει πρακτικό, στο οποίο κα¬ 
ταγράφονται τα σχετικά με τη δημόσια υποστήριξη της 
τελικής μεταπτυχιακής εργασίας, καθώς και ο τελικός 
βαθμός της διπλωματικής εργασίας. 

Για την εξαγωγή του τελικού βαθμού του Μ.Δ.Ε. υπο¬ 
λογίζεται κατά 50% ο μέσος όρος των βαθμών των 
σεμιναρίων και μαθημάτων που έχει παρακολουθήσει 
επιτυχώς ο/η φοιτητής/ήτρια και κατά 50% ο βαθμός της 
τελικής μεταπτυχιακής εργασίας. Ο τίτλος που απονέμε- 
ται αναφέρει τον τελικό βαθμό του/της μ.φ. και έχει τρεις 
διαβαθμίσεις (καλώς, λίαν καλώς, άριστα), όπως ισχύουν 
και για τους προπτυχιακούς φοιτητές. 

Ο/η κρινόμενος/η φοιτητής/ήτρια δεν έχει δικαίωμα 
ένστασης στην οριστική απόφαση τηςτριμελούς εξετα¬ 
στικής επιτροπής. Η σύνταξη και η δημόσια υποστήρι¬ 
ξη της τελικής μεταπτυχιακής εργασίας στο Π.Μ.Σ. στις 
Βυζαντινές και Μεσαιωνικές σπουδές αντιστοιχούν σε 
τριάντα (30) πιστωτικές μονάδες Ε0Τ5. 

5.17 Αν ο μεταπτυχιακός φοιτητής αποτύχει στην εξέ¬ 
ταση ενός ή πρισσοτέρων μαθημάτων, και σύμφωνα με 
όσα ορίζονται στον Κανονισμό Μεταπτυχιακών Σπου¬ 


δών θεωρείται ότι δεν έχει ολοκληρώσει επιτυχώς το 
πρόγραμμα, εξετάζεται, ύστερα από αίτησή του, από 
τριμελή επιτροπή μελών Δ.Ε.Π. της Σχολής, οι οποίοι 
έχουν το ίδιο ή συναφές γνωστικό αντικείμενο με το εξε¬ 
ταζόμενο μάθημα και ορίζονται από τη Συνέλευση του 
Τμήματος. Από την επιτροπή εξαιρείται ο/η υπεύθυνος 
της εξέτασης διδάσκων/κουσα. 

5.18 Το εξαμηνιαίο πρόγραμμα σπουδών ανά κατεύ- 


θυνση οργανώνεται ως εξής: 

Κατεύθυνση Βυζαντινής Ιστορίας (1) 

Α'Εξάμηνο 

Ε<ΙΤ5 

Σεμινάριο Βυζαντινής Ιστορίας 

12 

Επιλεγόμενο Σεμινάριο 

12 

Άσκηση ή εργαστήριο 

6 

Σύνολο 

30 

Β'Εξάμηνο 

Σεμινάριο Βυζαντινής Ιστορίας 

12 

Μεθοδολογία Αρχειακής και Βιβλιογραφικής 
Τεκμηρίωσης 

12 

Άσκηση ή εργαστήριο 

6 

Σύνολο 

30 

Γ' Εξάμηνο 

Σεμινάριο Βυζαντινής Ιστορίας 

12 

Επιλεγόμενο Σεμινάριο 

12 

Άσκηση ή εργαστήριο 

6 

Δ'Εξάμηνο 

Συγγραφή Μεταπτυχιακής Διπλωματικής 
Εργασίας 

30 


Κατεύθυνση Μεσαιωνικής Ιστορίας της Δύσης (II) 


Δραστηριότητα 

Ε(ΙΤ5 

Α'Εξάμηνο 


Σεμινάριο Μεσαιωνικής Ιστορίας της Δύσης 

12 

Επιλεγόμενο Σεμινάριο 

12 

Άσκηση ή εργαστήριο 

6 

Σύνολο 

30 

Β'Εξάμηνο 


Σεμινάριο Βυζαντινής Ιστορίας 

12 

Επιλεγόμενο Σεμινάριο 

12 

Άσκηση ή εργαστήριο 


Σύνολο 

30 

Γ' Εξάμηνο 


Σεμινάριο Μεσαιωνικής Ιστορίας της Δύσης 

12 

Μεθοδολογία Αρχειακής και Βιβλιογραφικής 

12 

Τεκμηρίωσης 


Άσκηση ή εργαστήριο 

6 

Σύνολο 

30 






































Τεύχος Β' 2208/13.06.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


23739 


Δ' Εξάμηνο 


Συγγραφή Μεταπτυχιακής Διπλωματικής 
Εργασίας 

30 


Κατεύθυνση Βυζαντινής Αρχαιολογίας και Ιστορίας της 
ΒυζαντινήςΤέχνης (III) 


Δραστηριότητα 

Ε(ΙΤ5 

Α'Εξάμηνο 


Σεμινάριο Βυζαντινής Αρχαιολογίας και 
Ιστορίας της ΒυζαντινήςΤέχνης 

12 

Επιλεγόμενο Σεμινάριο 

12 

Άσκηση ή εργαστήριο 

6 

Σύνολο 

30 

Β'Εξάμηνο 


Σεμινάριο Βυζαντινής Αρχαιολογίας και 
Ιστορίας της ΒυζαντινήςΤέχνης 

12 

Επιλεγόμενο Σεμινάριο 

12 

Άσκηση ή Εργαστήριο 

6 

Σύνολο 

30 

Γ' Εξάμηνο 


Σεμινάριο Βυζαντινής Αρχαιολογίας και 
Ιστορίας της βυζαντινής τέχνης 

12 

Μεθοδολογία Αρχειακής και Βιβλιογραφικής 
Τεκμηρίωσης 

12 

Άσκηση ή Εργαστήριο 

6 

Σύνολο 

30 

Δ'Εξάμηνο 


Συγγραφή Μεταπτυχιακής Διπλωματικής 
Εργασίας 

30 


5.18 Κατάλογος μαθημάτων και σεμιναρίων ή εργα¬ 
στηρίων. 


Σεμινάριο 

Κατεύθυνση 

Ε<ΖΤ5 

Θεσμοί του Βυζαντίου και της 
Μεσαιωνικής Δύσης 

1 

12 

Όψεις της κοινωνικής 
και οικονομικής ιστορίας 
του Βυζαντίου και της 
Μεσαιωνικής Δύσης 

ΜΙ 

12 

Πόλεις και ύπαιθρος στο 
Βυζάντιο και τη Μεσαιωνική 
Δύση 

ΜΕ III 

12 

Υλικός Πολιτισμός στο 

Βυζάντιο και τη Μεσαιωνική 
Δύση 

ΜΕ III 

12 

Αρχαιολογικές μαρτυρίες για 
τον βυζαντινό πολιτισμό 

III 

12 

Βυζαντινή Αρχιτεκτονική και 
Τοπογραφία 

III 

12 


Πρωτοβυζαντινή αρχαιολονία: 
θεωρία, μεθοδολογία και 
πρακτική 

III 

12 

Η κοινωνία της 
ελληνολατινικής ανατολής 
13ος-15ος αιώνας 

II 

12 

Κείμενα και Τέχνη: Οι 
«εκφράσεις» ως πηγή νια τη 
μελέτη της βυζαντινής τέχνης 

III 

12 

Το ιδεολογικό υπόβαθρο και 
οι συμβολικές διαστάσεις της 
«Βασιλείας των Ρωμαίων» 

1 

12 

Πηγές νια την αγροτική 
οικονομία στο Βυζάντιο 

1 

12 

Από τον παγανισμό στον 
χριστιανισμό: όψεις της 
μεταμόρφωσης του αρχαίου 
κόσμου 

Ε ΜΙ 

12 

Ασκήσεις-Εργαστήρια- 
Αρχαιολογική έρευνα πεδίου- 
Νέες τεχνολογίες 

III 

6 

Ελληνική και λατινική 
Παλαιογραφία και Επιγραφική 

1, II, III 

6 

Βυζαντινή Νομισματική 

ι, ιι, ιιι 

6 

Βυζαντινή κεραμική 

1, II, ιιι 

6 

Επεξεργασία Μεσαιωνικού 
αρχειακού υλικού 

ι, ιι, ιιι 

6 

Μεθοδολογία Αρχειακής και 
Βιβλιογραφικής Τεκμηρίωσης 

ι, ιι, ιιι 

12 

Εργαστήριο Εφαρμογών των 
λέιζερ στη μελέτη της 
κεραμικής 

ι, ιι, ιιι 

6 

Πανεπιστημιακή ανασκαφή 
Ελεύθερνας (τομέας II, 
κεντρικός 

ιιι 

6 


5.20 Τροποποίηση του Προγράμματος σεμιναρίων 
και άλλων εκπαιδευτικών δραστηριοτήτων και ανα¬ 
κατανομή μεταξύ των εξαμήνων μπορεί να επέλθει με 
αποφάσεις των αρμόδιων οργάνων σύμφωνα με το όσα 
ειδικότερα ορίζονται με τον παρόντα Κανονισμό Μετα¬ 
πτυχιακών Σπουδών. 

Άρθρο 6 

Διδακτικό προσωπικό του Π.Μ.Σ. στις Βυζαντινές 
και Μεσαιωνικές Σπουδές 

6.1 Τη διδασκαλία των σεμιναρίων και των μαθημά¬ 
των του Π.Μ.Σ. στις Βυζαντινές και Μεσαιωνικές Σπουδές 
αναλαμβάνουν μέλη Δ.Ε.Π. του Τμήματος Ιστορίας και 
Αρχαιολογίας του Πανεπιστημίου Κρήτης που διδάσκουν 
το γνωστικό αντικείμενο της Βυζαντινής Ιστορίας ή της 
Ιστορίαςτων Μέσων Χρόνων ή της Μεσαιωνικής Ιστορί¬ 
ας της Δύσης ή της Βυζαντινής Αρχαιολογίας και Τέχνης 
ή συναφές γνωστικό αντικείμενο και ειδικοί επιστήμο¬ 
νες σύμφωνα με το π.δ. 407/1980 ή με το άρθρο 19 του 

ν. 1404/1983 (Α' 173) ή με την παρ. 7 του άρθρου 29 του 
ν. 4009/2011. Με απόφαση της Συνέλευσης του Τμήμα¬ 
τος ύστερα από εισήγηση του/της Διευθυντή/τριαςτου 
Π.Μ.Σ. στις Βυζαντινές και Μεσαιωνικές Σπουδές με τη 
σύμφωνη γνώμη της Σ.Ε. μπορούν επίσης να αναλάβουν 
τη διδασκαλία σεμιναρίων ή μαθημάτων αφυπηρετήσα- 
ντα μέλη Δ.Ε.Π. τουΤμήματος Ιστορίας και Αρχαιολογίας 
του Πανεπιστημίου Κρήτης, μέλη Δ.Ε.Π. άλλωνΤμημάτων 
του Πανεπιστημίου Κρήτης ή μέλη Δ.Ε.Π. άλλων Α.Ε.Ι. 
της ημεδαπής και της αλλοδαπής ή αποχωρήσαντες 
λόγω ορίου ηλικίας καθηγητές πανεπιστημίου και επι¬ 
σκέπτες καθηγητές ή ερευνητές αναγνωρισμένων ερευ¬ 
νητικών ιδρυμάτων της ημεδαπής και της αλλοδαπής, οι 
οποίοι πληρούν τις προϋποθέσεις του άρθρου 5.1 του 
ν. 3685/2008 (Φ.Ε.Κ. 148/τ. Α'/16.07.2008). 

6.2 Σε καμία περίπτωση τα μέλη Δ.Ε.Π. πλήρους απα¬ 
σχόλησης δεν μπορούν να διδάσκουν μόνον σε μετα¬ 
πτυχιακό επίπεδο. 

6.3 Ένα μέλος Δ.Ε.Π. δεν μπορεί να αναλαμβάνει την 
ταυτόχρονη επίβλεψη περισσότερων από πέντε (5) τε¬ 
λικών μεταπτυχιακών εργασιών. 

6.4 Κάθε μέλος της Σ.Ε. αναλαμβάνει με απόφαση της 
Σ.Ε. καθήκοντα συμβούλου για ένα ή περισσότερους 
μ.φ. του Μ.Π.Σ. 

Άρθρο 7 

Αναπλήρωση μαθημάτων 

7.1 Σε περίπτωση που ο διδάσκων/σκουσα απουσιάσει 
νομίμως σε προγραμματισμένη άδεια, ύστερα από έγκρι¬ 
ση της Συνέλευσης του Τμήματος, οφείλει σε συνεργασία 
με τη Γραμματεία να ορίσει εγκαίρως την ημέρα και την 
ώρα αναπλήρωσης του σεμιναρίου στο πλαίσιο του τρέ¬ 
χοντος διδακτικού εξαμήνου. 

7.2 Σε περίπτωση απρόβλεπτου κωλύματος για την 
πραγματοποίηση σεμιναρίου με υπαιτιότητα του/της 
διδάσκοντος/ουσας, πρέπει με ευθύνη του/της να ενη¬ 
μερωθεί ο Διευθυντής ή η Διευθύντρια του Π.Μ.Σ. και 
ο/η Πρόεδρος του Τμήματος. Ο/η διδάσκων/ουσα σε 
συνεργασία με τη Γραμματεία οφείλει να ορίσει εγκαί¬ 
ρως ημέρα και ώρα αναπλήρωσης του σεμιναρίου στο 
πλαίσιο του τρέχοντος διδακτικού εξαμήνου. 

7.3 Ο/η διδάσκων/ουσα, σε περίπτωση απρόβλεπτου 
κωλύματος για την πραγματοποίηση σεμιναρίου που δεν 
οφείλεται σε δική του υπαιτιότητα, οφείλει να ενημερώ¬ 
σει τον/την Διευθυντή/ρια του Π.Μ.Σ και τον/την πρόε¬ 
δρο του Τμήματος. Γιατη δυνατότητα αναπλήρωσης του 
αρμόδια να αποφασίσει είναι η Συνέλευση του Τμήματος. 

Άρθρο 8 

Διαγραφή από το Π.Μ.Σ 

8.1 Μ.φ. διαγράφεται από το Π.Μ.Σ. στις Βυζαντινές 
και Μεσαιωνικές Σπουδές για κάθε σχετικό λόγο που 
προβλέπει ο Εσωτερικός Κανονισμός του Πανεπιστημί¬ 
ου Κρήτης και τουΤμήματος Ιστορίας και Αρχαιολογίας. 

8.2 Μ.φ. διαγράφεται από το Π.Μ.Σ. στις Βυζαντινές και 
Μεσαιωνικές Σπουδές, αν υπερβεί τον προβλεπόμενο 
από τον παρόντα Κανονισμό Μεταπτυχιακών Σπουδών 
χρόνο φοίτησης (άρθρο 4) ή αν αποτύχει σε τρία (3) Ειδι¬ 
κά Μεταπτυχιακά Σεμινάρια ή αν δεν παρουσιαστεί στα 


Ειδικά Μεταπτυχιακά Σεμινάρια, χωρίς να ενημερώσει 
εγγράφως τον/την Διευθυντή/τρια του Π.Μ.Σ. για τρία 
(3) συνεχόμενα εξάμηνα. 

8.3 Αναλογικά με τα παραπάνω, μ.φ. μερικής φοίτησης 
διαγράφεται, αν υπερβεί τα χρονικά όρια φοίτησης που 
προβλέπει ο Κανονισμός Μεταπτυχιακών Σπουδών ή 
αν αποτύχει σε τρία (3) Ειδικά Μεταπτυχιακά Σεμινάρια. 

8.4 Μ.φ. διαγράφεται από το Π.Μ.Σ. στις Βυζαντινές 
και Μεσαιωνικές Σπουδές, με γραπτή πρόταση του εκά- 
στοτε διδάσκοντος/ουσας, αν υποπέσει στο παράπτω¬ 
μα της λογοκλοπής (όπως αυτό προσδιορίζεται στον 
Κανονισμό του Τμήματος σχετικά με την «Ακαδημαϊκή 
Δεοντολογία. Αντιγραφή και Λογοκλοπή», που βρίσκεται 
αναρτημένος στην ιστοσελίδα του Τμήματος Ιστορίας 
και Αρχαιολογίας). 

8.5 Για τις περιπτώσεις που προβλέπουν οι παρ. 8.2 
και 8.4 του παρόντος Κανονισμού ο Διευθυντής ή η Δι¬ 
ευθύντρια του Π.Μ.Σ. εισηγείται στη Σ.Ε. του Π.Μ.Σ., με 
βάση τη γραπτή πρόταση του/της διδάσκοντος/ουσας, 
σχετικά με το ζήτημα της κάθε διαγραφής. Η Σ.Ε., αφού 
ενημερώσει τον/την μ.φ., αποφασίζει αν θα εισηγηθεί τη 
διαγραφή του/της στη Συνέλευση τουΤμήματος. 

8.6 Οι διαγραφές μεταπτυχιακών φοιτητών διενερ- 
γούνται από τη Συνέλευση του Τμήματος, ύστερα από 
εισήγηση του Διευθυντή ή της Διευθύντριας του Π.Μ.Σ 
στις Βυζαντινές και Μεσαιωνικές Σπουδές και σχετική 
πρόταση της Σ.Ε. 

Άρθρο 9 
Υποτροφίες 

9.1 Στο Π.Μ.Σ. στις Βυζαντινές και Μεσαιωνικές Σπου¬ 
δές είναι δυνατόν να χορηγούνται από δημόσιους ή ιδι¬ 
ωτικούς φορείς υποτροφίες στους/στις μ.φ. Επίσης οι 
μ.φ. μπορούν να λαμβάνουν μέρος ως υποψήφιοι/ες σε 
προκηρύξεις για τη χορήγηση υποτροφιών. 

9.2 Εκτός από τα κριτήρια που θεσπίζονται και τα δι- 
καιολογητικά που απαιτούνται από τον εκάστοτε δημό¬ 
σιο ή ιδιωτικό φορέα χορήγησης των υποτροφιών, ως 
εσωτερικά κριτήρια ορίζονται από τη Σ.Ε. του Π.Μ.Σ. τα 
ακόλουθα: 

α) ο βαθμός πτυχίου [και ο μέσος όρος της βαθμο¬ 
λογίας στα μαθήματα στις Βυζαντινές και Μεσαιωνικές 
Σπουδές] 

β) ο βαθμός εισαγωγής στο Π.Μ.Σ. στις Βυζαντινές και 
Μεσαιωνικές Σπουδές, 

γ) οι βαθμοί του/της μ.φ. στα Μεταπτυχιακά Σεμινάρια. 

δ) η συνολική επιστημονική παρουσία του/της μετα- 
πτυχιακού/ής φοιτητή/ριας. 

Άρθρο 10 
Αξιολόγηση 

Το Π.Μ.Σ. υπόκειται στις διαδικασίες εσωτερικής και 
εξωτερικής αξιολόγησης, καθώς και διασφάλισης και 
πιστοποίησης της ποιότητας, οι οποίες προβλέπονται 
στον ν. 4009/2011 (Α' 189), στο ν. 4485/2017, καθώς και 
στις σχετικές αποφάσεις της Συνέλευσης του Τμήματος. 

Στο τέλος κάθε εξαμήνου οι μεταπτυχιακοί φοιτητές/ 
ήτριες αξιολογούν το μάθημα ή το σεμινάριο και τον/ 
την διδάσκοντα/ουσα. 

Κατά τη λήξη της θητείας της Σ.Ε., με ευθύνη του απερ¬ 
χόμενου Διευθυντή/τριας, συντάσσεται αναλυτικός απο¬ 
λογισμός του ερευνητικού και εκπαιδευτικού έργου του 
Π.Μ.Σ., καθώς και των λοιπών δραστηριοτήτων του. Ο 
απολογισμός κατατίθεται στη γραμματεία του Τμήματος 
Ιστορίας και Αρχαιολογίας. 

Το Π.Μ.Σ. υπόκειται σε εξωτερική ακαδημαϊκή αξιολό¬ 
γηση την οποία διενεργεί εξαμελής Επιστημονική Συμ¬ 
βουλευτική Επιτροπή (Ε.Σ.Ε.), σύμφωνα μετά οριζόμενα 
στις § 3 και 4 του άρθρου 44 του ν. 4485/2017. 

Άρθρο 11 

Τέλη φοίτησης 

Δεν προβλέπεται καταβολή τελών φοίτησης στο 
Π.Μ.Σ. στις Βυζαντινές και Μεσαιωνικές Σπουδές. 

Άρθρο 12 

Παράρτημα Διπλώματος 

Το Δ.Μ.Σ. είναι δυνατόν να συνοδεύεται από Παράρ¬ 
τημα Διπλώματος, το οποίο υπογράφεται από τον/την 
πρόεδρο του Τμήματος Ιστορίας και Αρχαιολογίας. Στο 
Παράτημα Διπλώματος περιγράφονται η φύση, το επίπε¬ 
δο, το υπόβαθρο, το περιεχόμενο και το καθεστώς των 
σπουδών, οι οποίες ολοκληρώθηκαν με επιτυχία από 
τον/τη μ.φ. που αναγράφεται ονομαστικά στο Δ.Μ.Σ., 
καθώς και πληροφορίες σχετικά με τις περαιτέρω δυ¬ 
νατότητες που προσφέρει το Δ.Μ.Σ. 

Άρθρο 13 

Διοικητική και γραμματειακή υποστήριξη του 

Π.Μ.Σ. στις Βυζαντινές και Μεσαιωνικές Σπουδές 

13.1 Τη διοικητική και γραμματειακή υποστήριξη του 


Π.Μ.Σ. στις Βυζαντινές και Μεσαιωνικές Σπουδές ανα¬ 
λαμβάνει το Τμήμα Ιστορίας και Αρχαιολογίας του Πα¬ 
νεπιστημίου Κρήτης. 

13.2 Η Γραμματεία του Τμήματος έχει την ευθύνη της 
γραμματειακής υποστήριξης της λειτουργίας του Π.Μ.Σ. 
και υποχρεούται να τηρεί για κάθε μ.φ. ιδιαίτερο φάκελο 
που περιέχει: α) τους τίτλους και τα δικαιολογητικά που 
προσκομίστηκαν με την αίτηση υποψηφιότητας του/της, 
β) αντίγραφα των πιστοποιητικών ή βεβαιώσεων που 
του/της έχουν χορηγηθεί, γ) σύνοψη προόδου, που συ¬ 
μπεριλαμβάνει βαθμολογία μαθημάτων, δ) υποτροφίες 
ή βραβεία που του/της έχουν απονεμηθεί, ε) το πρακτικό 
της τριμελούς εξεταστικής επιτροπής του Δ.Μ.Σ., καθώς 
και στ) κάθε σχετικό έγγραφο που προβλέπεται από την 
κείμενη νομοθεσία και τον παρόντα Εσωτερικό Κανονι¬ 
σμό Άειτουργίας του Π.Μ.Σ. Το περιεχόμενο του ατομι¬ 
κού φακέλου είναι προσιτό μόνο στην αρμόδια υπηρεσία 
του Τμή ματος, στον/στην Π ρόεδρο του Τ μήματος, στον/ 
στη Διευθυντή/τρια του Π.Μ.Σ. στις Βυζαντινές και Με¬ 
σαιωνικές Σπουδές και στον/στην ίδιο/α τον/τη μ.φ. 

13.3 Ο μεταπτυχιακοί φοιτητές/τήτριες έχουν όλα τα 
δικαιώματα και τις παροχές που προβλέπονται και για 
τους φοιτητές του πρώτου κύκλου σπουδών, πλην του δι¬ 
καιώματος παροχής δωρεάν διδακτικών συγγραμμάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 30 Μάίου 2018 

Ο Πρύτανης 

ΟΔΥΣΣΕΑΣ-ΙΩΑΝΝΗΣ ΖΩΡΑΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 2208/13.06.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


§||^ 1τοτο ι Γ, ν πημπ σπΓ, 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 





























